text:
Relaciona cu Mundial di Diabetes dia 19 di november na IBISA Sportcentrum San Nicolas lo tin:
MAINTA DI CHECKEO DI SUCU, PRESION HALTO Y BMI COMBINA CU UN CHARLA INTERACTIVO GRATIS
Aruba One Happy Island Lions Club hunto cu Fundacion Diabetico Aruba, IBISA, POH y DVG ta invita comunidad pa participa
ORANJESTAD – Dia 14 di november proximo ta Dia Mundial di Diabetes y e aña aki Aruba One Happy Island Lions Club a uni hunto cu Fundaccion Diabetico Aruba, IBISA, POH y DVG pa hiba un campaña di control y prevencion di e malesa Diabetes door di informa, educa y conscientisa nos comunidad. E tema di dia Mundial di diabetes 2021-2023 ta “access to diabetes care” y e tema di e di dos aña di e campaña ta “Educa pa proteha mañan”.
Diabetes ta un epidemia global cu ta afecta hende homber, muher y muchanan diariamente rond di mundo. Diabetes ta un di e causanan principal di malesa cardiovascular, ceguera, problema cu riñon y amputacion di pia. Diabetes a causa mundialmente 6.7 miyon morto den 2021.
Segun cifranan den 2021 un total di 537 miyon adulto (1 den cada 10) ta sufri di e malesa diabetes. Ta ser calcula cu esaki lo subi te 643 miyon pa 2030 y 783 miyon pa 2045.
Club di Lions como organisacion di servicio comunitario, nos ta comprometi na yuda resolve e problemanan mas grave di mundo. Diabetes ta un di servicionan global cualnan ta un desafio considerabel pa nos humanidad y nos ta kere cu ta nos deber pa enfrenta esaki.
Pa varios aña caba Aruba One Happy Island ta organisa actividadnan relaciona cu e Dia Mundial di Diabetes y diasabra dia 19 di november proximo hunto cu Fundacion Diabetico Aruba, IBISA, POH y DVG ta organisando un Dia di Checkeo combina cu un charla Interactivo na IBISA Sportcenter San Nicolas. For di 8or di mainta pa 10or di mainta lo bay tin checkeo di sucu, preshon y BMI gratis. Despues di 10or di mainta pa 12or di merdia lo bay tin un charla interactivo cu tin como tema “Kico bo sa di diabetes y Cuanto riesgo bo ta core pa haye?”. E charla aki ta publico y e enfoke ta pa comunidad hiba un bida saludabel y evita di haya e malesa di Diabetes.
Dr. Dellanire Maduro, medico general, un dokter naci na Aruba cu a bay studia na Costa Rica na 2009 y a gradua como medico na aña 2016. Despues di a bolbe Aruba, Dellanire a bin ta dedica e.o. como praktijkondersteuner huisartsen specialmente pa personan cu enfermedadnan cronico manera diabetes, presion halto ….etc. Dr. Dellanire Maduro ta duna diferente charla riba e tema di salud.
Bo por confirma bo presencia pa checkeo di salud via whatsapp: 5629129 of manda un email na ohilclubaruba@gmail.com . Pa e charla no mester confirma.
Ta pidi tur paricipante pa bini cu nan smart phone of un tablet y yega tempran pa por haci control di suco, preshon y BMI cual lo ta completamente gratis. Tanto hoben como adulto ta bon bini.


c: text/html

text:
Category:Polítika
Supkategorianan
E kategoria akí tin solamente e próksimo supkategoria.
Artíkulonan den kategoria "Polítika"
E próksimo 63 páginanan ta den e kategoria akí, di 63 na tur.
A
K
L
- Lista di minister di Desaroyo Ekonómiko di Kòrsou
- Lista di Minister di Desaroyo Sosial, Labor i Bienestar di Kòrsou
- Lista di Ministro di Turismo di Aruba
- Lista di partido politiko na Boneiru
- Lista di partido politiko na Saba
- Lista di partido politiko na Sint Eustatius
- Lista di partido politiko na Sint Maarten
- Lista di presidente di Parlamento di Sint Maarten
- Lista di prome ministro di Aruba
- Lista di prome ministro di Kòrsou
- Lista di prome ministro di Sint Maarten
- Lista di promé minister di Antias Hulandes

robotstxt: allowed

filter: keep


text:
Awe riba dia 4 di competencia na Encarnacion no a bay manera a spera. Desde ora nan di mainta e biento no tabata mustra favorabel drentando riba e lagoen di e banda contrario y cu pronostico di un mal tempo na caminda no tabata indica lo mihor tampoco pa e resto di dia. Asina mes ambos atleta presente na e area di competencia.
Malik Hoveling tabatin programa 4 careda awe di cual solamente un a tuma lugar. Den e careda aki nos atleta Malik no ta logra inicia den e mihor forma y apesar di un decision tuma e dia anterior pa cancela un careda den e mesun condicion, awe e hueznan a dicidi otro cu consecuencia cu nos atleta a keda na di 5 lugar. Esaki tabata e unico careda di dia, pero apesar di e resultado di awe e ta keda posiciona na di prome lugar den e tabla di posicion drentando e ultimo dia di competencia maƱan diahuebs cu tin programa 6 careda.
Pa Just van Aanholt na prome instante no tabatin intencion di subi awa debi na e tiki biento den su area di competencia, pero den ora nan di atardi a hisa bandera indicando cu lo mester bay na e area pa posibel careda. E biento no tabata suficiente y tambe no tabata biniendo di un solo direccion, cual a hasi’e dificil pa inicia un careda awe. MaƱan Just tin 3 careda programa y ta inicia 10’or di mainta ora di Paraguay. Potret Comitee Olimpico


text:
E onderstation na Sabana Blanco di 60.000 Volt ta un di e shete (7) onderstationnan di N.V. ELMAR cu ta ricibi suministro di coriente directamente for di e planta di WEB Aruba N.V., y e ta den funccion desde principio di 1990. Pa por cambia y pone un instalacion nobo y mas moderno, N.V. ELMAR mester traha un edificio nobo ya cu e instalacion nobo no por bai den e edificio bieu.
E instalacion nobo lo provee/alimenta 4 transformator di 60.000 Volt pa 12.000 Volt, esta na Sabana Blanco, Paardenbaaistraat, Tanki Leendert y Palm Beach. N.V. ELMAR tin un total di 14 transformator di 60.000 Volt pa 12.000 Volt rond di Aruba.
Teniendo cuenta cu e instalacion di 60.000 Volt na Onderstation Sabana Blanco a yega su expectativa tecnico (technisch levensduur), N.V. ELMAR a acerca diferente contratista local pa den forma di un invitacion participa na un destaho pa construccion di un onderstation nobo. Den e destaho aki Bouw- en Handelmaatschappij Aruba N.V. (BOHAMA) a sali como esun cu miho oferta.
E edificio nobo a wordo diseña (basisontwerp) door di personal di N.V. ELMAR, y HJC Engineering N.V. (HJC) a hasi e bouwkundigontwerp y bestek. HJC lo tene supervision riba e construccion. Den un periodo di 8 luna e edificio nobo lo mester ta conclui.
E di dos fase di e proyecto aki ta consisti di cumpra equiponan nobo cualnan ta un hoogspanningsinstallatie di 60.000 Volt hunto cu su panelnan di protection y control. E equiponan aki lo wordo fabrica na Europa (Swisa). Personal di N.V. ELMAR lo ta bai ta presente na e fabrica na momento di keuring pa e asina yama “Factory Acceptance Test”. Aunke cu e hoogspanningsinstallatie ta bai wordo usa na Aruba cu un voltahe di 60.000 Volts, e voltahe cu equipo lo wordo getest cun’e ta 550.000 Volt (entre otro). Esaki ta wordo exigi door di e “International Electrotechnical Commission” (IEC normen). E voltahe halto aki ta pa sigura cu si tin algo fout den e instalacion pa esaki wordo detecta na e fabrica mes. Despues cu e equiponan pasa nan inspeccion/keuring, nan lo wordo transporta pa Aruba.
Na Aruba tecniconan di e fabrica Swiso lo bin pa asambla y test e equiponan pa despues pasa nan pa ELMAR.
E di tres fase lo ta unda cu tecniconan di Hulanda di e fabrica di kabel Prysmian lo bin Aruba pa desconecta e kabelnan for di e instalacion bieuw di 60.000 Volt, pa asina reconectanan na e instalacion nobo. Despues di esaki e proyecto lo ta completa y lo por saca e instalacion bieuw hunto cu su panel di protection y control for di servicio.
E onderstation nobo aki mescos cu e otronan lo wordo monitorea y controla for di N.V. ELMAR su kantoor na Oranjestad. E parti di “automatisacion” aki tambe lo forma parti di e projecto.
E acuerdo di construccion a ser firma pa Sr. Alexander Leijenaar, director di BOHAMA, Sr. Hendrik Croes, director di HJC y Sr. Anthony Irausquin, Managing Director di N.V. ELMAR.
Cu e edificio y instalacion nobo na onderstation Sabana Blanco, N.V. ELMAR ta sigura suministro di coriente na Aruba den diferente bario rond di Aruba pa e añanan nos dilanti.
Por ultimo N.V. ELMAR ta agradeci Directie Infrastructuur en Planning (DIP), Dienst Landmeetkunde en Landgoedregistratie (DLV/Kadaster) y Dienst Openbare Werken (DOW) pa nan cooperacion pa cu e projecto aki.


text:
Fundacion Rancho ta presenta e proyecto ODA NA E PISCADOR, un proyecto di investigacion, arte y comunidad. E proyecto aki ta forma parti di nan programa celebrando e 200 aña di Oranjestad na 2024. E idea ta pa desaroya proyecto en colaboracion cu diferente institucionan y partners den e ramo di cultura, cu lo trece mas informacion y concientizacion tocante e historia di Rancho y Oranjestad. E aña aki nan ta inaugura e prome proyecto di e programa aki cu ta un colaboracion cu Plataforma Aruba, un fundacion local y non-profit cu ta traha den e ramo di educacion y mediacion di arte visual.
Na 2020, Fundacion Rancho a pidi Plataforma Aruba pa desaroya huntu cu artistanan local un serie di proyecto cu lo combina investigacion, arte y e comunidad di Aruba. E prome proyecto lo ta un colaboracion cu artista local Samuel Sarmiento. Den su obra, Sarmiento ta uza literatura y tradicion oral di Caribe, lama, y cultura. E propuesta di Sarmiento pa e colaboracion cu Fundacion Rancho ta presenta preguntanan esencial tocante nos relacion cu e lama rond di nos isla, e balor di tradicionnan oral y e importancia di comunidad.
ODA NA E PISCADOR ta investiga e historia di Rancho como poblacion di piscador, su comunidad y e preservacion di herencia intangible tocante e practicanan di pesca na nos isla. E investigacion a cuminsa e luna aki despues di a ricibi fondo di Mondriaan Fonds (Hulanda) y lo continua te zomer di 2023. E investigacion lo wordo haci door di historiador di arte y curador Ana Maria Hernandez, e artista y e comunidad di Aruba. E proceso y e informacion colecta lo wordo comparti libremente riba e canalnan digital di Fundacion Rancho y Plataforma Aruba durante e proximo lunanan. Tambe lo organiza diferente eventonan y encuentronan unda hunto lo bin cu storianan, informacion y metodonan pa preserva y presenta nos herencia cultural. E proyecto lo finaliza cu un intervencion artistico door di e artista na 2023.
Pa kickstart e proyecto lo tin un presentacion diabierna 25 di November di 6:30PM pa 8:00PM na Stichting Rancho, situa na Visstraat 1, Oranjestad Aruba. Durante e presentacion curador Ana Maria Hernandez y artista Samuel Sarmiento lo conta mas over di e proyecto y e investigacion. Presidente di Stichting Rancho lo introduci e anochi y papia tocante e importancia di e proyecto den nan programa di 200 aña di Oranjestad.
ODA NA E PISCADOR por ser realisa danki na e sosten financiero di Mondriaan Fonds.


text:
Waf crucero
Punto di salida di e maneho di gobierno ta cu turismo crucero y turismo di estadia mester por complementa otro. Pa por realisa e meta aki, mester mehora y amplia e infrastructura y e facilidadnan di waf na Oranjestad. E posibilidad pa mara barco crucero mester crece mes hunto cu largura di e barconan. E capacidad actual ta suficiente pa dos barco grandi (= 260 metro) y dos barco chikito den ambos insteekhaven. Pa e barconan mas grandi ya a pone un palo di mara (meerpaal) extra na entrada di Schoenerhaven. Largura di barco por yega te hasta + 340 m. E canal di nabegacion /pasada di canal hundo pa drenta y sali haf na Oranjestad ta cumpli cu exigencia di profundidad, pero kisas mester coba un parti cu no ta hundo na salida. Ta posibel cu mester dempel un insteekhaven (e oosthaven), pa asina tres barco grandi por mara na mesun momento. Actualmente sa uza e waf di container sporadicamente pa un di tres barco.
Durante realisacion di e waf di container nobo e turista crucero por cera conoci na un forma optimal cu producto Aruba den su totalidad durante su bishita cortico. Por duna e companianan crucero opcion pa laga e barconan keda mara na Aruba (pa 1 dia y mey of dos dia) of uza Aruba como base. Pa crea un waf crucero moderno, cu por acomoda e mega barconan crucero, Gobierno a muda riba 15 di februari 2016 e waf di container pa Barcadera. Ta uza e waf di Barcadera pa entrega di carga grandi. E canal di waf na Barcadera ta suficiente hundo pa acomoda barco di container. A adapta e facilidad di carga y descarga considerablemente pa por fungi como waf di container.
Construccion di un Port City
Aruba Ports Authority y Port of Amsterdam International (Havenbedrijf Amsterdam NV) a firma na 2016 un convenio di cooperacion multi-anual. For di cooperracion aki na den comienso di januari 2019a cuminsa cu transformacion di e tereno di waf den un port city.
Segun e masterplan e tereno di waf lo bira denter di dies pa diescinco aña un waf diversifica y cu ta florece economicamente.
E area di Port City ta encera mas o menos 180.000 m² di e tereno di waf, directamente banda di e Aruba Cruise Terminal y un distancia cortico for di centro di Pranjestad. E plan nobo ta encera un área multifuncional cu un combinacion di apartamento, condominium, horeca, recreacion, tiendanan y oficinanan y tambe di un parke publico grandi.
Waf pa yate
Informacion no ta disponibel ainda.
Luganan pa mara boto di pisca
Den principio por traha luga pa mara boto solamente door di huur di kavel pa awa for di DIP. Por huur un kavel pa awa usualmente pa un periodo di cinco 5 aña. Pa por construi un pier of luga di mara boto ta exigi un bouwvergunning (permiso di construccion) como condicion den e contract di huur. Den practica a construi hopi steigers particular sin cu tin un permiso pa esaki. Tin biaha e construccionnan aki ta bandona y verval, unda no ta cla ken ta responsabel pa drecha esaki. Pa busca un solucion definitivo pa e problematica aki DIP y DOW ta traha den un forma estrecho den comision Pier cu a keda institui na 2006. Santa Rosa/Directie Landbouw, Veeteelt en Visserij en Markthallen ta encarga cu mantencion di pier y steiger traha door di gobierno y otro steiger cu ta accesibel pa publico. Ademas di mantencion di e facilidadnan pa piscado, e meta di Santa Rosa ta pa traha den cooperacion estrecho cu piscadonan y pa yuda nan mas tanto cu ta posibel cu informacion y supervision riba mantencion di reserva pa pisca. Mantencion y maneho di pier y steigers ta basa riba un contract di huur cu Departamento di Infrastructura y Planificacion y ta pa cuenta di e huurdo y e tarea di control ta bay bou di DIP.
E facilidadnan ta:
- Hadicurari / Basiruti – steiger pa mara boto di placer y di piscado;
- Bucuti – 2 waf pa yate;
- Barcadera – 2 strip pa piscado;
- Balashi – waf pa yate;
- Spaans Lagoen – strip cu piscado ta uza pa mara boto;
- Savaneta / Commandeursbaai – strip pa boto di piscado;
- Commandeursbaai / Marinekazerne Cura Cabay – Warda Costa;
- Rogers Beach Baai – strip pa piscado.
E botonan piscado generalmente ta liber pa mara na cualke luga cu ta publicamente accesibel. No tin indicacion si capacidad y necesidad ta complementa otro. Door di e crecemento di e flota di boto di placer ta bin poco poco un shift ya cu hopi di e barconan di placer ta uza e facilidadnan cu antes e botonan di piscado tabata uza. Ta calcula e cantidad di boto y boto chikito di piscado na 500 pa 600. Por logra un inventarisacion y regulacion di e botonan piscado door di registracion di e permisonan di nabegacion (Klein vaarbewijs y groot vaarbewijs).
Ademas di facilidad basico pa mara boto tin un categoria di pier unda e funcion di bar, restaurant y hotel ta prominente. Tin algun pier bastante grandi na e westkust turistico. Tambe ta uza e piernan aki pa mara boto di placer pa tour di grupo banda di costa. E industria di diberticion a crece asina hopi cu e ta pone e balor pa disfruta di e beachnan y awa den bisindario di e hotelnan grandi bou di un presion enorme.
Fuente: ROP Planbeschrijving april 2009


text:
Tin hopi hende ta pensa cu 2012 lo ta e punto di cambio pa un era nobo.
Un era unda hendenan lo scoge pa humanidad riba tecnologia.
Pa Amor riba Miedo.
Pa Hermandad, riba Materialismo.
Pa Bida riba Stress.
Pa Wellness riba Ansha.
2012…e fin di e calendario di Maya. 2012…e anja pa nos re-descubri amor incondicional?
Tin hopi hende ta pensa cu 2012 lo ta e punto di cambio pa un era nobo.
Un era unda hendenan lo scoge pa humanidad riba tecnologia.
Pa Amor riba Miedo.
Pa Hermandad, riba Materialismo.
Pa Bida riba Stress.
Pa Wellness riba Ansha.
Nos ta drenta un era unda majoria mucha y hoben tin hopi mas informacion cu nan majornan y nan educadornan. Continue reading “Bo proposito di bida den 2012… kico e lo bay ta?”
Confrontacion y liberacion. Con hopi nan tin di hasi cu otro? Brasa bo sombra y habri camina pa lus…
Mi lo kier haja balentia un dia
Y cana den anochi scur scur
Cu e scuridad di mas intenso cu ta existi
Pia abou y sin miedo
Cu wowo hancho habri
Y confronta tur mi sombra y mi karmanan
Di e bida aki y bidanan pasa
Mi kier topa boso cara cara
Y kima boso den e anochi di mas scur
Y manda boso pa semper pa e lus di pordon
Y di e forma aki keda liber
Y bira un alma sin historia
Un blaachi nobo y limpi
Den e historia di mi bida
Lo cuminsa y mi lo cana pa semper
Direccion di e lus
Y bula halto
Como un alma libera
Darma por fabor
Absolve mi karma
Guia mi pa e lus
Di mi propio escogencia
Y liber pa semper
Ingrid Werleman – Dec 28, 2011
Con bo a pasa bo Pasco? Victor Hunt ta comparti un carta di Hesus pa corda nos riba e origin di Pasco….
Un contribucion di Victor Hunt
Manera bo sa, e dia cu mi ta hasi anja tabata ayera. Tur anja tin un celebracion na mi honor y mi ta kere cu e anja aki e celebracion lo wordo ripiti.
Durante e periodo aki tin hopi hende ta cumprando regalonan, tin hopi anuncio riba radio, ariba television, anto den tur parti di mundo tur hende ta bisando cu e dia cu mi ta hasi anja te jegando mas y mas serca.
E ta hopi bon pa sa, cu por lo menos un biaha pa anja, hende ta pensa ariba mi. Manera boso sa, e celebracion di e dia cu mi ta hasi anja a cuminsa hopi anja pasa. Den cuminsamento hende tawata comprendo y gradicido pa tur cos cu mi a hasi pa nan.
Pero awendia, e ta parse cu niun hende ta corda e motibo pa e celebracion. Famia y amignan ta bini hunto y pasa bon, pero nan no sa e motibo pa e celebracion.
Mi ta corda cu anja pasa tawata tin un fiesta masha grandi mes na mi honor. E mesa di cena tawata jen di cuminda dushi, bolo, fruta, chuculati y mangel. E decoracion tawata tremendo y tawata tin hopi, pero hopi regalo mes.
Pero bo kier sa algo? Ami mes no a wordo invita. Ami tawata esun cu a hasi anja, pero nan no a ni corda pa invitami.
E fiesta tawata pami, pero ora e dia grandi a jega, nan a lagami afo, nan a sera e porta den mi cara….y mi tawata kier pa ta cu nan y come hunto cu nan.
Mi kier comparti algo cu bosonan. Door cu mi no a wordo invita, mi lo tin mi mes un celebracion, un fiesta grandioso. Un fiesta cu lo dura un eternidad. E invitacionan ta sali awe y abo tambe ta invita.
Acepta mi invitacion y mi lo scirbi bo nomber cu letternan di oro den mi buki di bida.
Te aki un rato,
Cu amor
Hesus.
Pa mas informacion:
Victor Hunt
Cel. 565 9171
cvictorh@setarnet.aw
related post: Dios den bo bida segun Victor Hunt
Despues di misa nos tabata bay na cas di Madushi y Padushi. Mi ta corda cu mi mama y mi tanta y omonan semper tabata t’ey pa ricibi nan bendishon di Pasco di Padushi. Despues nos tabata haja bolo di tres color y un poco refresco pa bolbe bek cas, kita panja y bay drumi.
Mi tabata un mucha chikito…preparando pa Pasco, e fiesta mas grandi di anja pa mi. mi ta corda cu awa semper tabata jobe, net prome cu nos sali bay misa di 12 or anochi. Ami y mi rumannan hunto cu Padushi Coyashi den auto di Mookin. Nos no tabata haja e awasero fastioso, solamente e sapatonan nobo y e meanan cu falchi cu ta keda tur muha tabata menos leuk. Pero como mucha bo tabata obedecido y ta bay bo misa sin protesta.
Misa semper tabata bunita dorna cu lus y e pesebre cu e ninjo Hesus cu e strea na halto smper tabata tin un magia cu n’e. Awe, hopi anja pasa, Hesus a nace den un stal. Pakico Hesus a nace, ainda bo no sa como mucha of en todo caso, bo no ta echt compronde. Ami en todo caso,no! pero e solo echo cu Hesus ta un baby, drumi den un stal pober tabata hasi un impacto riba mi.
Mas despues den les di catiesashi mi a bin compronde cu Hesus a nace pa despues muri pa mi picanan na crus. Aunke e momento ey ami no por a imagina mi mes ki pica mi lo por tabatatin.
Despues di misa nos tabata bay na cas di Madushi y Padushi. Mi ta corda cu mi mama y mi tanta y omonan semper tabata t’ey pa ricibi nan bendishon di Pasco di Padushi. Despues nos tabata haja bolo di tres color y un poco refresco pa bolbe bek cas, kita panja y bay drumi.
Mainta nos ta lanta, banja y bisti panja pa sali y ta bay den grupo bishita e bisinjanan, tanta y omonan. Casi tur caminda bo ta haja mesun bolo pa come. Nan ta sirbi’e den un tajo di carton cu su sunchi, pruim y poco chewees na banda. Pa bebe nos tabata haja refresco y si nos tin suerte nos mag di scoge cua color.
Cu mi yiunan nos a mantene e custumber di bay misa di 12 or y tambe e bishitanan di famia. Despues di misa di anochi henter famia ta topa na cas di May. E Pasconan di mi inocencia…momentonan di oro…
Tin hopi forma pa bo haja un dushi sonjo… Ata aki un tip balioso! Cu Danki na Victor Hunt.
E ehercicio aki bo por hasi ora bo ta bay drumi. Bo ta drumi riba bo cama cu bo curpa full plat y bo ta purba di tene henter bo curpa keto, pero tambe bo mente. Paga lus, drumi riba cama y sera bo wowo. Awor bo ta pone bo mannan na banda di bo curpa y bo planta di man poni p’ariba. Awor bo ta bay pone atencion riba cada parti di bo curpa. Pone tension prome pa despues laga los y relaha. Concentra prome riba bo pianan. Pone tension prome riba bo pianan pa despues laga los y relaha. Despues hasi mescos cu bo enkelnan, bo batata di pia, bo barica, lomba, mannan, schouder, nek y bo cabes. Awor wak si ainda bo ta sinti tension un caminda den bo curpa. Bay na e lugar aki y relaha bo mes. Concentra riba bo rosea y hasi un esfuerso pa relaha bo mes completamente. Awor cu tur tension a sali di bo curpa, bo por relaha bo mente tambe.
Continue reading “Drumi dushi cu un ehercicio di relajacion”
Den dianan di fiesta di fin di anja, tin basta hende cu no ta drumi bon. Esaki por tin hopi motibo. Por ta nan a fiesta di mas of pa motibonan personal. Pa tur di nan un articulo cu tips con pa logra toch pa drumi un sonjo saludabel. Cu danki na Victor Hunt.
Por ta ya caba bo a dal un dushi banjo of bo a lesa bo buki favorito of bo a resa, pero toch bo no por pega sonjo.
Tin hopi motibo pakico bo no ta drumi bon. Si bo a caba di pasa den un experencia traumatico y bo ta pasando den hopi emocion, ta masha normal cu bo no ta drumi bon. Pero pa majoria hende preocupacion ta e motibo principal pakico nan no ta drumi bon.
Podise bo no por hasi masha hopi na e problema mes, pero aki nan tin algun tips cu por traha pa bo:
1. Esaki ta un ehercicio leuk, pa bo hasi’e cu 2 hende. Busca un hende cu bo ta confia. Si bo no tin un hende cu bo por confia, realisa cu ta bon pa bo busca amistad cu bo por confia. Si ta necesario, busca judansa profesional. Sinta cara cara pa otro y pone un holoshi pa ring despues di mei ora. Abo ta cuminsa conta e otro persona tur loke ta molestia of preocupa bo. E otro persona ta scucha y tin tur atencion pa bo den e mei ora aki. E ta sacudi su cabes y ta scucha cu su curason, pero no ta duna mucho comentario. Despues di mei ora boso ta cambia e rol y abo ta scucha e otro cu mes tanto atencion. Bo por palabra pa hasi esaki un biaha pa siman of pa luna. E ta alivia!
Majan nos ta duna bo un otro ehercicio… corda bin bek!
Nigel y Wayne, dos amigo, di 10 anja cu gusta rap a saca un cantica tocante e significacion berdadero di Pasco… Lesa e texto y pensa con ‘abo’ kier pasa Pasco…
Christmas is about ‘loving, caring and giving’
From the hearts of 2 young boys: Nigel and Wayne… to the World!
It’s almost X-mas time
Everybody wanna look fine
A little present here
A bigger one there
Just stop for a minute….think… WHY
Why is everyone delirious
Just got to be a lot more serious
Spend time with your friends
Let’s cross our hands
And keep praying for better times
See a X-mas tree on the left
A basketful of cookies on the right
Come on people let’s stop
We’re praying for LOVE tonight
Refr: it’s not about the presents presents presents
We don’t need the presents presents presents
It’s all about SHARING
LOVING ………… CARING……….. GIVING……..
Ain’t about the …..CHICHING CHICHING
Nor about the BEBLING BEBLING
Just wanna make the world change …YEAH YEAH
Copyright: Nigel & Wayne
Si mi ta cana cu Luz, no necesariamente e ta hacimi un persona Amoroso
Si mi no ta kere den Luz, no necesariamente mi ta un persona sin Amor
Mi ta pone mi punto di bista como no-creyente. Bo no mester di Dios pa haci bondad, pero bo por usa Dios pa comete maldad.
Saca for di mi nota pa esnan cu ta husgami pasobra mi ta un no-creyente: “Ken, Ami?” Si mi a bandona Religion, no kiermeen cu mi ta sin rumbo
Si mi no ta Spiritual, no kiermeen cu mi falta escencia
Si mi ta prefera Logica, no kiermeen cu mi no por crea momentonan magico
Pasobra aunke biento a contesta mi oracion, semper mi ta anhela y spera
Pasobra aunke mi ta nenga di invoca Spirito, mi sa cu bida ta brota for di mi
Pasobra aunke cu e Universo no a conspira pa mi cumpra spicenan, mi platonan ta yena cu mi hechizo di amor
Continue reading “Dios den Bida Diario, segun Angelo Angela”
Pa Es cu ta kere den Dios, ningun explicacion ta necesario. Pa esnan cu no ta kere den Dios, ningun explicacion ta posible. – Autor: Desconoci (kizas ta Dios mes)
Mi ta marca bo number pa yamabo paso mi sa cu tur ora bo ta contesta pa scucha mi palabra. Bo number ta facil pa corda como cu…..
Autor: A. Figaroa ©
Pa Es cu ta kere den Dios, ningun explicacion ta necesario. Pa esnan cu no ta kere den Dios, ningun explicacion ta posible.
Autor: Desconoci (kizas ta Dios mes)
Mi ta marca bo number pa yamabo paso mi sa cu tur ora bo ta contesta pa scucha mi palabra. Bo number ta facil pa corda como cu mi ta yamabo tur dia, si no ta pa agradeci, ta pa yamabo danki, pidibo conseho of pidi forsa pa otro. E unico yamada cu mi tin hasi ta cu mi man y mi bos. For di mi frenta na mi pecho y schouder pa schouder: “Na nomber di Tata di Yui y di Spirito Santo, Amen. Y bo sa ken mi ta haya na linea pa conte tur cos …?
Continue reading “Dios”
E meta di e workshopnan di Wellness ta pa trese e hende bek na su esencia, den su propio balansa y energia, cu un curpa y mente cu ta den harmonia.
Nan ta juda hende biba un bida di calidad halto, usando elementonan di naturalesa cu ta rondona nos. Aruba tin hopi forsa curativo den su naturalesa, nos lama, nos solo combina cu e dushi brisa y nos piedranan volcanico cu a haja nan forma dor di e wega di lama durante miles di anja y cu e energia di solo y luna cu ta laga nan traspasa energia curativo ora di masashi. Diasabra awor ta bay tin un otro workshop ‘Wellness cu puro naturalesa’ cu e tema di Pasco.
Pasco ta un tempo dushi den anja! Tempo pa comparti cu bo sernan keri. Drenta e tempo dushi aki cu alma, mente y curpa totalmente relaja!
Esaki bo por hasi na e workshop diasabra awo! Bin Abo y trese bo sernan keri tambe
Jama 741 3300 (Ingrid) of 734 1994 (Francis) pa mas info y registra


text:
E amor I e Ayo
E konosementu di e its Pa esnan ku ta buska
Esnan ku ta buska ta Un relashon amoroso, amistad di Kariño òf simplemente nada no Mester di citesRegistra, colour di voto i Di poko menos den bo Ta e koredó elektróniko, demas, Un biaha sint di kartanan Ku projects ta konosí, hasi Amigunan òf hasi e gusta.
E konosementu di e its Pa esnan ku ta buska
Esnan ku ta buska ta Un relashon di amor, amor, Intenshon òf simplemente no ta Nada no tin ku ta papia.
Registra, colour di voto i Di poko menos den bo Ta e koredó elektróniko, demas, Un biaha sint di kartanan Ku projects ta konosí, hasi Amigunan òf hasi e gusta.


text:
Ki opcionnan tin pa formacion di un gabinete nobo?
E resultado di eleccion ta presenta un dilema pa e partidonan envolvi. Ken tin cu traha cu ken, y den ki forma? Tin diferente manera pa forma un gabinete pero ningun gabinete por wordo forma sin cu parlamento permiti su formacion.
Por ehempel, si un gabinete por conta riba sosten di un mayoria den parlamento, e ora ta papia di un meerderheidskabinet, un gabinete di mayoria. Si no tin un mayoria den parlamento, e ora ta papia di un minderheidskabinet, pues un gabinete di minoria.
Un otro manera pa diferencia entre gabinete ta e metodo di formacion. Si e fraccionnan no ta inclui den e formacion y no ta compromete nan mes na un acuerdo di gobernacion (regeerakkoord) nos ta papia di un gabinete extraparlamentario. Tambe nos conoce un zakenkabinet cu ta consisti primaremente of completamente di ministernan cu ta bin di pafor di politica. Ultimo añanan Aruba a conoce solamente gabinete mayoritario (meerderheidskabinet).
Demisionario
Na e momento aki Aruba tin un gabinete demisionario. Un gabinete ta bira demisionario na momento cu e pidi su retiro na gobernador. E status demisionario di un gabinete ta encera cu e gabinete solamente por trata 'asuntonan pendiente' y cu asuntonan 'controversial' mester wordo posponi pa e siguiente gabinete. Mas largo e formacion di un gabinete nobo tarda, mas dificil ta bira pa un gabinete demisionario keda pospone tur asunto 'controversial.'
Meerderheidskabinet
Nos ta papia di un meerderheidskabinet ora cu e gabinete ta depende di un mayoria den parlamento. Esaki ta e caso ora cu e partido of coalicion tin un mayoria den e parlamento y yega na un acuerdo di gobernacion entre nan mes. Un meerderheidskabinet ta wordo considera stabiel den e sentido cu partidonan envolvi ya caba a palabra y yega na compromisonan pa cu posibel diferencianan di opinion y ta laga sa di tin confiansa den e gabinete prome cu e sinta.
Minderheidskabinet
Un minderheidskabinet ta consisti di miembronan di partidonan cu hunto no tin un mayoria den parlamento. Mirando cu oposicion tin mas asiento den parlamento, y por blokia proposicionnan cu e gabinete bin cune, e por ta dificil pa un gabinete asina por funciona. Pa cada tema, e gabinete lo mester purba consigui un mayoria den parlamento.
Por ehempel, si MEP forma un gobierno di menoria cu partido ReD (10 asiento). E ora, MEP lo mester busca sosten di por lo menos 1 miembro di parlamento pa asina por pasa ley. Kende e miembro aki ta, lo probablemente resulta diferente cu cada topico. Si partidonan den oposicion dicidi di semper vota contra en bloque, esaki lo haci'e practicamente imposibel pa busca e sosten necesario.
Similarmente, si MEP forma un minderheidskabinet cu ReD, partidonan AVP cu POR lo por manda e gobierno cas prome cu e sinta, door di no aproba e gabinete.
Den Reino, un minderheidskabinet no ta comun. Mastanto, un minderheidskabinet ta wordo crea despues cu un gobierno cay, y ta mantene 'ordo' durante e periodo di transicion prome cu un siguiente eleccion.
Gedoogkabinet
Un gedoogkabinet ta similar na un minderheidskabinet. Aki e partidonan cu ta forma e gobierno tampoco tin un mayoria den parlamento. E diferencia ta cu un gedoogkabinet por conta riba sosten di un partido cu ta 'tolera' e gobierno. E partido aki ta sera un acuerdo cu e gobierno pa cu puntonan cu e kier mira den un gedoogakkoord.
Por ehempel, si AVP forma un gobierno di minoria cu ReD (10), anto partido POR ta tolera esaki. En cambio pa nan sosten, POR lo por exigi pa e gobierno tene na cuenta of cumpli cu cierto punto di e programa di POR.
Gabinete Parlamentario
Un Gabinete parlamentario ta un gabinete den cual e fraccionnan di e coalicion ta hopi envolvi den e formacion y tin influencia riba e contenido di e acuerdo di gobernacion. Pues no solamente e lijsttrekkers ta negocia, pero e fraccionnan tambe.
Si e 18 miembronan di fraccionnan AVP y MEP delibera hunto cu e lijsttrekkers y yega na un conveneo, esaki lo por wordo considera un gabinete parlamentario. Den e situacion aki, lo tin un gobierno fuerte cu tecnicamente lo conta riba hopi sosten den parlamento (18 asiento). Pero e formacion riba su mes lo por tarda masha hopi.
Gabinete Extraparlamentario
Den un gabinete extraparlamentario, e fraccionnan ta wordo laga afo di e palabracionnan aki. Den temponan cu e formacion di un gobierno ta mas importante cu opinionnan di partido, por kies pa e sistema aki. Basicamente e fraccionnan ta promete pa tolera e gobierno, tanten e bin. Por ehempel den tempo di crisis, of como e prome gobierno despues di un guerra of calamidad. Embes di un acuerdo di gobernacion, un gabinete parlamentario ta wordo forma a base di un programa di gobernacion.
E diferencia entre un gabinete parlamentario y extraparlamentario ta sinta den e metodo di forma e gobernacion y tambe den e nivel di envolvimento entre e partidonan y e gabinete.
Zakenkabinet
Un zakenkabinet ta un gabinete extraparlamentario cu (practicamente) ta consisti solamente di persona cu no ta envolvi den politica. Por ehempel, comerciante y ambtenaar. Den un zakenkabinet tambe por opta pa un combinacion di politico y no-politico / ex-politico y por nombra un minister presidente cu si ta afilia na un partido politico.
Hulanda a conoce un Zakenkabinet (De Geer I) na 1926, caminda cu na momento cu e gabinete a sinta, 5 di e 11 ministernan (incluyendo minister presidente) tabata persona sin partido (partijloos). Durante e negocacion pa forma un zakenkabinet cu ta consisti di solamente ambtenaar, a dicidi ultimamente pa toch haci un mezcla entre politico y no-politico.
Un otro ehempel di un zakenkabinet na Hulanda ta gabinete Colijn V (1939) pero esaki a cay despues di apenas 2 dia. E gabinete a wordo forma sin sosten di e partidonan den Tweede Kamer y consecuentemente un mayoria a vota pa manda e gobierno cas. Tin di bisa cu esaki tabata den temponan hopi dificil, apenas 2 luna prome cu comienso di II Guera MundiaI y menos di un aña prome cu Hulanda a capitula.
Un ehempel mas recien ta gabinete Hodge (2012) na Corsou. E situacion politico na Corsou tabata precario despues di caida di gabinete Schotte. Despues di eleccion parlamentario na oktober 2012, a opta pa un zakenkabinet embes di bolbe forma un coalicion. E zakenkabinet a haya e encargo pa durante un periodo di 6 luna tuma medida pa mehora e situacion financiero di Corsou. Conforme e plan aki, gabinete Hodge a keda instala 19 di oktober 2012 y a entrega su retiro 27 di maart 2013. Gabinete Hodge a wordo sigui pa gabinete Asjes.
Expresionnan haci den e articulo aki no necesariamente ta refleha opinion di ArenaPoliti.co


text:
Tin sosten pa esnan cu mester yuda, pero tambe ta esencial pa duna y conta cu apoyo moral, sosten emocional di colega y comunidad. Esey ta e opinion di Maurits ‘Junior’ Rivero (43), Officier van Dienst na Departamento di Ambulance IMSAN, cu den e dianan aki tin sosten pa cu su coleganan, particularmente despues di e accidente traumatico na Seroe Colorado cu a laga causa conmocion pisa den comunidad. Y aunke hopi enfoca riba e victimanan, Junior y staff di IMSAN tabatin y tin e personal cu a acudi na e accidente den mente.
Junior Rivero tin 11 aña cu servicio di Ambulance, un division di IMSAN. Un enfermero cu for di hoben tabata sa cu un dia e lo traha cu Servicio di Ambulance. Semper e tabata sinti un afinidad pa duna asistencia. E hoben cu a lanta den Scouting na Aruba, a bira un boluntario pa e hala hubenil di Cruz Cora. Cu su 14 aña ya caba e tabata sa cu su interes ta den EMS, cual ta Emergency Medical Service. E siguiente paso tabata pa studia enfermeria pa despues specialisa na Hulanda. E transicion di Cruz Cora, pa enfermeria y despues Ambulance como tal tabata organico y no tabata un sorpresa pa Rivero. Kizas e ta splica tambe pakico varios di esnan cu ta traha na Servicio di Ambulance awendia tambe tabata personanan cu experiencia den trabao boluntario.
E trabao di enfermeria ta uno cu reto y pisa, pa no lubida, emocional. Pero un trahado di Ambulance no solamente ta un enfermero of un assistent. E trahado di Ambulance ta esun cu tin conhuntamente tuma decision. E gerente medico ta declara e enfermero y assistent di Ambulance competente y autorisa, basa riba e preparacion specialisa di e Ambulance Academie. “Abo ta tuma e decision pa duna un medicamento, pa transporta un persona of no, delibera cu e dokter di cas. Tin momento cu mester hasta tuma e decision pa stop e tratamento di e pacient. Ta decisionnan dificil, pasobra e trahado di Ambulance kier duna e maximo cu e tin.” Realidad di bida ta cu a pesar di duna e miho cuido, e medicamento corecto na e miho momento, haci e entubacion perfecto, toch e resultado no ta locual ta desea tur ora. “ Esey ta e parti mas dificil pa anda cu n’e. Bo tin e pensamento di kier scapa tur, y no tur ora esey por ta e caso.”
Aunke cu ta accidentenan ta yama mas atencion, Departamento di Ambulance di IMSAN ta brinda ayudo varia. Accidente ta menos di 25 porciento di tur e casonan, cu ta inclui atende persona cu problema di curazon, trauma, diabeticonan, ademas di personanan cu cancer y cu hopi biaha ta terminal.
Pero locual a nota, ta cu mas y mas den e comunidad geriatico, tin mas necesidad di atencion di servicio di Ambulance. No necesariamente pa emergencia fisico. Hopi ta neglisha y tin mester di atencion, tin biaha un simpel saludo. “Lamentablemente hopi biaha e hendenan aki mester di djis atencion.” Rivero a splica cu e ‘core business’ di servicio di Ambulance berdad ta cuido di emergencia, pero “e aspecto humanitario tambe tin un aspecto grandi den e trabao.”
COVID
Personal di Ambulance a pasa den un revolucion debi na COVID-19. “E tabata un situacion cu nos no tabata prepara p’e. Rond mundo no tabata sa kico tabata warda nos. E preparacion como tal a tuma mas largo y a ripara cu den cierto caso tabata tuma hasta demasiado precaucion.” E cambio sinembargo ta cu “a bin mas empatia pa e pacient y tambe cu e trahado di Ambulance mester ta mas prepara. Nos ta mas skerpi ora di acerca e pacient. Nos mester percura cu e muraya di proteccion ta firme y halto, pa na momento cu ta trata e pacient ta brinda e miho cuido pero tambe percura pa proteha e trahado di Ambulance.”
Seroe Colorado
Rivero tabata tin e ‘piket leiding’ di Ambulance e prome diadomingo di October y tabata na cabez di e team cu a acudi na e accidente fatal cu a laga asina hopi victima atras. “Ta trata di un team relativamente hoben, pero uno hopi dinamico cu a mustra profesionalismo durante e momentonan ey. Mi ta inmensamente orguyoso di e team, di cada un di nan cu a brinda e miho di nan mes.”
Sinembargo no mester lubida cu ta trata di hende, cu cada dia mester enfrenta y biba cu experiencia. “E ta bay keda hopi tempo cu nan. E lo no ta algo facil. Pero, nos tin e apoyo pa nan.”
Ambulans tin un BOT team, un Bedrijfsopvang Team unda cada colega incluyendo Officier van Dienst manera Junior ta haci e prome acercamento, ta controla y puntra e trahadonan con nan ta bayendo. Tambe ta comunica cu Recurso Humano pa hunto cu Gerencia ta percura pa ayudo profesional, psicologico si tin mester. Rivero ta contento con IMSAN a percura pa e sosten aki, cu no ta solamente pa personal di Ambulance pero henter e personal di e instituto.
Rivero ta comparti kico e mes a siña den enfrenta situacion traumatico, cu su coleganan. “Mester papia di e caso. Ta importante pa corda cu tin famia na cas. Algun di nos tin yiu. Y no por imagina cu ta hiba e peso ey na cas, pasobra e no ta husto pa e famia. Pero e famia ta un sosten grandi pasobra nan sa kico abo como trahado di Ambulance ta pasa den dje. Mester papia, expresa, skirbi bo pensamentonan. Pero alabes ta importante pa distrae mente, haci ehercicio, pa anda cu e emocionnan pisa aki.” Rivero a bisa cu mester actua mesora pa evita cu ta cay den un spiraal.
“E ‘tipping point’ pa cay den e spiraal negativo ta hopi chikito. Mi a experiencia esaki cu coleganan, tempo cu mi tabata traha pafo di Aruba, cu na momento cu a cay den e spiraal negativo, no a logra sali di dje. Y esey ta jammer pasobra ta trata di profesionalnan cu un conocemento asina grandi, pero dor cu no a logra enfrenta e trauma, a bandona e trabao. Esey ta locual nos di IMSAN ta purba di evita. E team di Ambulance ta relativamente jong, nan tin hopi aña pa bay ainda. Nos kier pa nan keda mas cu nos.”
Pues, famia, amigo y comunidad en general por yuda door di simplemente ta un sosten na e trahadonan, scucha nan (aunke cu e por zona repetitivo) y sigur door di duna nan espacio di traha, ta e mensahe di Junior Rivero.


text:
Cu drentamento na vigor di LRO e procedura pa un plan di parcela a cambia. Prome cu e LRO a drenta na vigor, Dienst Openbare Werken (DOW) tabata controla e plan di parcelacion di mas di tres vivienda, basa riba e Bouw- en woningverordening. Awor mester entrega e plan di parcelacion di tres pa cuater edificio, basa riba LRO, na Departemento di Infrastructura y Planificacion. Ademas di e control tecnico, tambe ta controla e plan di parcelacion segun e ROP, plan di mapa ROP y/of ROPV. Aki ta controla por ehempel si e funcion den e plan di parcelacion (biba, comercial e.d) ta pas den e vecindario y of cu e plan no ta causa molester pa e vecindario. Di otro banda tambe ta controla si e plan di parcelacion no ta causa daño na medio ambiente. Esaki por ehempel ta e caso si e plan di parcelacion ta situa den un paisahe di balor of si e por stroba un area cu ta destina pa uzo economico.
Procedura pa plan di parcelacion ta poni den un foyeto apart (Procedura Plannan di Parcelacion) di DIP. Den e foyeto ta para e condicionnan cu e peticion mester cumpli cu ne y e procedura cu tin cu sigui.


text:
Kiko Bo Por Hasi Ora Nanishi Ta Kore Sanger?
Sanger por kore for di un of tur dos di buraku di nanishi.
Por ta tambe ku e sanger ta bai kore den bo garganta.
Kiko bo ta hasi si bo tin ku juda un hende ku esaki?
- Bo ta lage len su kabes un tiki pa dilanti
- Lage supla su nanishi un biaha hopi bon
- No lage supla si e kousa ku e nanishi ta kore sanger ta bini dor di posiblemente un frakshon na e nanishi(ela wordu di dal ku un obheto por ehempel)
- Kinipí i sera e nanishi pa alomenos 5 minuut i kontrola si e nanishi a stop di kore sanger
- Korementu di sanger no a stop? Keda kinipí e nanishi sera i jama dokter di kas.
- Tuma kontakto ku dokter di kas si e nanishi keda kore sanger pa mas ku 10 minuut. O si e persona ta usa remedi pa hasi sanger delegá. O ora ku e persona ta haña korementu di sanger na nanishi mas biaha
Fuente: Krus Kora(Hulanda)


text:
Anti-Dopinganti-doping newsNewsRosario2022
Comision Anti-doping a tene charla di informacion
E delegacion di Rosario 2022 a haja sa mas informacion di Doping
Dialuna anochi e Comision Anti-Doping a tene un anochi di informacion pa e delgacion di Aruba cu lo ta biahando proximamente pa e Weganan Sur Americano di Hubentud Rosario 2022.
Presidente di e Comision Anti Doping, Sr. Patrick Werleman a habri e anochi, elaborando riba e topico di Prevention and Manipulation pa despues sigi riba e topico di doping.
E topico di Prevention and Manipulation ta un topico cu a bira grandi ultimo temponan nan aki caminda cu mas y mas tin manipulation di atletanan y tambe di e deportenan. Patrick a splica kiko tur por pasa si e atletanan wordo gara ta manipula den nan deporte. Despues di esey a continua riba e parti di doping mes caminda a splica kiko tur ta e consecuencianan cu tin si un atleta wordo gara cu un substancia prohibi. Un otro topico tabata e Whereabouts cu ta un aspecto obligatorio cu tur atleta mester tene nan mes na dje, e ta un obligacion pa mantene tur cos actualisa. Esaki sigur pa e atletanan hoben ta algo cu lo mester bai custuma cun’e.
Angelique Koolman a elabora riba e control di dopahe y a splica con e proceso di dopahe ta tuma lugar ora controla esaki. Na mes momento a duna un demostracion con un doping controle lo mester tuma lugar. Na final Patrick Werleman a duna informacion di e link nan importante pa e atletanan haya sa mas riba e topico anti doping.
E Weganan Sur Americano di Hubentud Rosario 2022 lo tuma lugar for di dia 28 di April pa 8 di Mei 2022 y TeamAruba tambe lo tey presente na e gran evento aki.


text:
Promé Minister Gilmar Pisas tabata oradó na e mini konferensia di Fundashon Prevenshon
Publiká riba 12 Novèmber 2021
Willemstad – Promé Minister Gilmar Pisas tabata oradó na e mini konferensia di Fundashon Prevenshon dia 9 di novèmber 2021 na Renaissance Hotel.
Durante di e mini konferensia aki tabatin diferente oradó, di kual nos Promé Minister tambe.
Medidanan di prevenshon eksitoso ta importante pa nos Pais, no spesífikamente pa nos por tin un komunidat saludabel, pero tambe pa mantené nos gastunan médiko dentro di e presupuesto stipulá.
Pues kualkier inisiativa i sosten di parti di e sektor privá ta unu balioso, balente i ku tin di keda apresiá.
Fundashon Prevenshon ta un pionero den toma di e medidanan di prevenshon aki na Kòrsou for di 2016. For di inisio e fundashon aki a fungí komo e sentro di detekshon di kanser di pechu te ku kaminda nos ta awe ku oportunidat pa hasi diferente otro tipo di screening.
Aktualmente por detektá resultadonan inmenso for di e eksámennan di detekshon di “cervicale screening” i “colonscreening”. Lo tin aun mas screening pa bini.
Nos por ta orguyoso di por ta e úniko Pais den Karibe ku tin un tipo di sentro di e taya aki, ku ta hasi tur e tipo di screeningnan aki gratis.
Durante di e konferensia a trata e tópikonan manera:
– Implementashon di screening di “colorectal cancer” na Hulanda (Prof. Dr. Dekker);
– Perspektiva for di e bista di salú públiko na Kòrsou (Dr. S. Verstraeten);
– Investigashon sientífiko ku ta keda hasi di CRC screening na Fundashon Prevenshon (Ms. J, van Ierland/Drs. S. Blake);
– “Pathology” di “Polyps” (Drs. N. Kooij);
– Eksperensia ku “colonoscopie” di “dikke darm” na Kòrsou (Drs. M. Van Haastert);
– Sirugia despues di remishon (Drs. J. Van Leeuwen


text:
WILLEMSTAD – E konosido eskritor i aktris di Kòrsou, Diana Lebacs a bai sosegá ayera. E tabata malu algun tempu kaba i tabata na hospice Arco Convent. Lebacs a hunga un papel importante den kresementu di literatura pa hubentut di Antia Hulandes i komedia na Kòrsou.
For di su 23 aña e tabata skirbi tantu na Papiamentu komo na Hulandes. Pa e buki Nancho van Bonaire el a risibí na 1976 e ‘Zilveren Griffel’ komo promé eskritor ku no ta di Europa.
Lebacs tabata di desendiente Europeo, Kurasoleño, Surnameño i Indjan. E tabata maestra di skol, kabes di skol, instruktor i entrenadó pa inovashon den enseñansa. Banda di esei e tabata kontadó di kuenta, eskritor/produktor di komedia i e tabata aktivamente enbolbí den stimulá i entrená talento lokal nobo pa skirbi.
El a obtené su Bachelor of Education den idioma Papiamentu na Fakultat General di Universidat di Antia Hulandes. Banda di Zilveren Griffel el a haña tambe na aña 2003 Premio kultural di Prins Bernard Cultuurfonds di Antia Hulandes i Aruba pa su buki Caimuns geheim.
Na aña 1994 a sali su promé obra pa adulto titulá: De langste maand (In de Knipcheer, 1994), ku ta deskribi e ambiente hororoso di adikshon na droga i desempleo na Korsou.
Publikashonnan resien ta un buki di plachi na Papiamentu, Fula fula (2005, edishon Rotary Korsou), Vrouwen aan het woord: Waarover we niet moeten praten (2007, In de Knipscheer). Unda Olivier ta/Waar is Olivier? (2009) ta su buki pa mucha resien na Papiamentu i Hulandes, emití pa Fundashon Sembra Buki na Korsou.
Diana Lebacs tabata kasá ku Pacheco Domacasse ku a fayesé na mart último. E tabatin 74 aña.


text:
ORANJESTAD – Despues di e prome dia di tratamento di presupuesto, lider di oposicion a expresa su desapunto. “AVP ta mes infantil cu semper, tira cu lodo y hasi redashi, en bes di atende cu finansas di nos pais na forma serio y responsabel. Ta obvio cu nan ta totalmente perdi, y cu nan no tin ningun intencion di atende cu e problema real: e bancarota financiero di nos pais y e supervision cu Hulanda kier impone”, Evelyn Wever-Croes a duna di conose.
Tratando e presupuesto di husticia e Lider di MEP a indica cu e situacion financiero di nos pais ta sumamente delicado, cu e Mega Debe di nos pais ta causando pobresa, desempleo, famianan libra, y esaki ta e rais di e problema. Un problema cu el’a compara cu un mata di inseguridad. “E rais ta e Mega Debe, y e ta creando criminalidad, ladronicia, hortamento di auto, violencia, asesinato. Y esaki ta sin conta e lista di 24 medida cu Gabinete Mike Eman a priminti Hulanda cu e ta bin cune. Nos ta hopi preocupa y pesey nos a verwacht cu e Minister di Husticia lo a pone mas atencion na combati criminalidad. Pero e minister tabata masha arogante y a mustra cu cosnan por keda status quo, no tin nodo di cambia nada. Es mas, ela corta mas di 6 miyon florin den e departamentonan encarga cu seguridad di nos pais, Cuerpo Policial, KIA, etc. Pero no por bisa kiko e ta bai hasi pa hasi Aruba mas sigur.
Actitud infantil
Mester remarca cu en bes di atende cu e temanan na forma serio, AVP a cai den su wega di manipulacion y tiramento cu lodo. Minister Dowers en bes di mustra seriedad, a haya necesario pa acusa MEP y su lider di ta esunnan cu a bai Hulanda pidi CFT. Algo cu ta pa cuminsa totalmente incorecto, pero mas alew ta ponebo pensa si di berdad e minister no tin nada otro di papia di dje.
Lider di e fraccion di AVP Baba Herde no a keda atras y kier a cuestiona e casa di lider di MEP tirando asina cu lodo, manera AVP ta bon conosi pe.
Por a nota cu e lider di MEP a contesta Herde bek na forma hopi skerpi: Berdad bo kier papia di mi casa, mientras e pais ta na borde di bancarota? Un bancarot di cual abo sr. Herde tambe ta responsabel? Si bo kier papia di mi casa, ban papia di mi casa. Pero bo kier pa nos papia tambe di bo casa y su envolivimento den e proyecto miyonario di Urirama? Bo kier pa nos papia di bo yiu cu ta traha na Ministerio Publico? Bo kier pa nos papia di bo ruman cu ta coordinador di minister? Nos no ta gasta nos energia riba cosnan infantil asina, nos ta dedica tur nos energia na e crisis financiero di nos pais, y con nos por alivia nos pueblo. Lamentablemente AVP no a mustra seriedad cu nos a spera cu nan lo mustra, nan no a mustra mes cu nan lo kier cambia rumbo di e pais aki”, Lider di MEP a contesta.


text:
Representante di Ulanda na Kòrsou sr. Erwin Arkenbout a realisá un bishita di Kortesia serka Presidente di Parlamento!
Representante di Ulanda na Kòrsou sr. Erwin Arkenbout a realisá un bishita di Kortesia serka Presidente di Parlamento!
Djaweps 29 yüli 2021 e representante di Ulanda na Kòrsou señor Erwin Arkenbout a realisá un bishita di kortesia serka Presidente di Parlamento señora Charetti America - Francisca
Durante e enkuentro aki a deliberá diferente tema aktual i di mutuo interes, tambe a kombersá riba e reto i último desaroyonan kaminda e solidaridat entre e partnernan den Reino Ulandes a fungi komo fundeshi pa atendé ku e desaroyonan aktual.


text:
KRALENDIJK – Tung Fung Store N.V. “Chines”a tira e tradishonal pagara di fin di aña. Tur aña di nobo e ambiente ta reina riba kaya Korona momentu ku ta bai tira e pagara òf tambe yama tapeit di “Chines”. For di un momentu promé ku e pagara ta notabel aglomerashon di outo i hende na e sitio. Tráfiko ámbos banda di kaminda ta stanka relashoná ku e aktividat. Ta un kustumber i hopi ta komentá ku esaki ta e pagara ku nan no por pèrdè tur aña di nobo. Dushi ambiente i un sensashon diferente, ta loke hendenan ta komentá na e sitio.
Kombinashon di potrèt ta ilustrá e ambiente promé, durante i despues di e pagara di “Chines”.


text:
WILLEMSTAD- 6 di mart 2015 – Resientemente Ofisina di Turismo di Kòrsou (CTB) a forma parti di e di 34 edishon di ‘Vitrina Turística ANATO’ ku a tuma lugá den e sala di konferensia grandi “Oscar Pérez Gutiérrez” na Bogotá, Colombia. Ademas di tabata bon representá, Kòrsou a lusi ku un di e stèntnan di mas atraktivo durante e feria di turismo ku a konta ku partisipashon di mas ku 30.500 persona.
ANATO, ku anualmente ta tuma lugá na Colombia ta un di e ferianan internashonal di turismo di mas grandi den Sur Amérika. Entre bishitantenan di e feria tabatin representantenan di vários hotèl, mayorista i personanan interesá den konosé i ofresé servisio turístiko. Tur ku a bishitá e stèntdi Kòrsou a keda altamente impreshoná pa e kantidat grandi di posibilidatnan ku Kòrsou ta ofresé durante henter aña komo destinashon karibense. CTB a hasi uso di e oportunidat pa promové aktividatnan den airu liber i deportenan akuátiko manera buseo i snòrkel. Tambe a presentá Kòrsou su gastronomia i e kantidat enorme di evento i aktividatnan ku tin skematisá pa 2015. A ekstendé un invitashon na e bishitantenan pa presensiá e diferente eventonan ku lo tuma lugá e aña aki na Kòrsou manera entre otro: Curaçao International Film Festival Rotterdam, Curaçao International BlueSeas Festival, Consierto Viva La Musica Latina Curaçao 2015, e di 6 edishon di Curaçao North Sea Jazz Festival i KLM Curaçao Marathon. E hotèlnan ku a partisipá na ANATO 2015 tabata: ACOYA Hotel Suites & Villas, Hilton Curaçao Resort, SunscapeCuraçaoResort, Spa & Casino, Sonesta Kura Hulanda Village & Spa, Renaissance Curaçao Resort & Casino i Santa Barbara Beach & Golf Resort Curaçao. Tur a sa di duna informashon di e paketenan atraktivo ku nan ta brinda pa bishita nos pais.
CTB ta gradisí tur e partnernan ku a yuda den realisashon di e partisipashon na ANATO 2015. Kòrsou a resultá un di e destinashonnan mas notabel i atraktivo di e feria na Colombia.


text:
Instituto Pedagogico Arubano (IPA)
Instituto Pedagogico Arubano (IPA) ta un instancia pa Enseñansa Superior (Hoger Beroeps-onderwijs), cu primordialmente ta prepara studiante pa bira maestro pa Enseñansa Primario (preparatorio y basico) como tambe docente pa Enseñansa Secundario.
Opleiding
- Opleiding tot leerkracht primair onderwijs
- Opleiding Movecion y Salud
- Nederlands 2de graads
- Consumptieve Technieken 2de graad
- Speciaal Onderwijs
- Pedagogisch Didaktisch Getuigschrift
Nascholing
Centro pa Desaroyo Profesional y Continuo (CDPC), antes Bureau Nascholing, ta e instancia oficial encarga cu:
- coordinacion di ‘nascholingsdagen’ (studiedagen) di scolnan na Aruba
- profesionalisacion di maestro di kleuter, basis, voortgezet y hoger onderwijs
Centro di Investigacion y Desaroyo di Enseñansa (CIDE)
- Investigacion den enseñansa
- Sostene staf y studiante cu proyecto di investigacion
- Diferente publicacion den area di idioma, literatura y cultura
- Actualmente ta haciendo ‘effect study’ riba e prome Scolnan Multilingual
Arubalening pa studia na IPA
Land Aruba ta brinda studiantenan cu ta bay sigui cu nan estudio na Aruba of den exterior un prestamo pa estudio. E prestamo aki yama Arubalening. Intencion di e Arubalening ta pa facilita e studiante cu su gastonan di nan estudio. Pa studia na Instituto Pedagogico Arubano e studiante por bin na remarca pa e producto “Arubalening IPA”. Na Departamento di Enseñansa Aruba (DEA) seccion Studiefaciliteiten ta encarga cu Arubalening.
Mas informacion:
Noticia
- Inscripcion pa e curso di PDG na IPA (11/17/2022)
- Inscripcion pa estudio nivel Master di Wayne State College cu IPA (11/16/2022)
- IPA ta invita bo pa su Dia Publico (11/11/2022)
- IPA a ricibi delegacion di Wayne State College (6/28/2022)
- Inscripcion pa Nederlands als Vreemde Taal na IPA ta cera 7 di maart (3/4/2022)
- IPA cu anochi di informacion di Nederlands als Vreemde Taal (2/25/2022)
- Inscripcion na IPA ta cera dia 18 di februari (2/17/2022)
- Anochi di informacion na IPA (2/15/2022)
- Pasion pa e idioma Hulandes? (1/27/2022)
- Maatschappij gerichte educatie op Aruba (1/20/2022)


text:
E prins Phillip a keda traslada na un hospital specialisa den curason na London pa haci test y observacion pa un afeccion cardiacio ora cu e tabata sigui un tratamento pa un infeccion no specifica.
E prins di 99 aña di edad casa cu reina Isabell II, ta den hospital for di 17 february cu el a keda den hospital Rey Eduardo VII, a bay na Hospital San Bartolome. E palacio a bisa cu e prins ta permanece comodo y ta bayendo bon cu tratamento.
Segun a informa cu no ta kere cu e malesa di Philip ta relaciona cu Covid-19, e conhuntamente cu e reina di 94 aña di edad, a ricibi nan prome dosis di vacuna contra coronavirus.
E Bart’s Heart Center ta e centro di cardiovascular specialisa mas grandi di Europa, asina a informa e Servicio Nacional di Salud. E centro ta busca realisa mas operacion cardiaco, resonacion magnetico y tomografia computarisa cu cualkier otro servicio na mundo.
Philip, a retira di su trabounan di realesa na 2017, e no ta sali hopi den publico. For di cuminsamento di pandemia, Philip ta den casteel di Windsor hunto cu su casa, e reina.


text:
Siman pasa 27 di januari 2021 Landsrecherche, bao guia di huez-comisario y den cooperacion cu RST (Recherche Samenwerkingsteam), a tene huiszoekingnan na un compania na Curaçao y na un compania na Aruba.
E huiszoekingnan aki a tuma lugar den cuadro di e investigacion di Landsrecherche di posible delitonan di corupcion y otro hechonan castigable rond di otorgamento di terenonan di gobierno entre 2009 y 2017.
E investigacion aki ta conoci como Avestrus. Durante e huiszoekingnan a tuma beslag riba cargadornan di dato y administracion. Pa awor no a haci ningun detencion. Avestrus, den cual ta investiga e posible rol di un minister anterior, ta dirigi riba e pregunta si companianan a haya terenonan di erfpacht na un manera cu ta contra ley.
E huiszoekingnan di siman pasa a keda cla.E investigacion ta sigui. Na e momento aki Ministerio Publico no ta desea di duna mas informacion. Si bin mas desaroyo, lo comunica via comunicadonan di prensa.


text:
Separacion di poder
Pa por goberna e pais bon tin un separacion di poder den gobernacion (trias politica). Parlamento hunto cu Gobierno ta traha ley (poder legislativo). Gobierno (Gobernador y Ministronan) ta ehecuta e leynan aki (poder ehecutivo) y huez ta huzga si e leynan ta wordo bon aplica (poder controlador).
Parlamento
Parlamento ta representa henter e pueblo Arubiano. Parlamento ta consisti di 21 miembro cu cada cuatro aña ta keda eligi durante un eleccion liber y secreto.
Conseho di ministro (MR)
E Ministronan hunto ta forma Conseho di Ministro. Ministro Presidente ta presidi Conseho di Ministro. Cada un Ministro tin un cierto tarea den gobierno. Cada un Ministro ta politicamente responsabel pa nan ministerio (departamentonan). Conseho di Ministro ta delibera y ta tuma decisionan tocante e maneho di gobierno. Ministronan ta duna cuenta na Parlamento.
Gobernacion
E Rey hunto cu Ministronan ta forma gobierno. Gobernador ta representa e Rey.


text:
Kralendijk – Turismo na Hulanda Karibense na 2020 a baha hopi pa motibu di e medida- i restrikshonnan di buelo a kousa di e pandemia di corona. Komo ku e islanan ta pone diferente medida pa tene COVID-19 afó, e revitalisashon di turismo ta diferente pa kada isla. Turismo na Boneiru na yüni 2021 ya tabata na kasi 75 porshento di e nivel di yüni 2019. Na Saba i Sint Eustatius asaki tabata respektivamente 43 porshento i 33 porshento di e nivel di yüni 2019.
For di komienso di e pandemia te ku yüni 2021, ningun pasahero di barku krusero no a yega Boneiru. Esaki segun sifra nobo di CBS.
Na Boneiru turismo a bini ta subi poulatinamente for di novèmber 2020 pero a baha atrobe na na yanüari 2021 i despues na mart debí na medidanan di gobièrnu. For di aprel 2021 turismo ta krese atrobe di 3,4 mil bishitante na aprel te ku 9,1 mil bishitante na yüni. E oumento aki prinsipalmente ta debí ku kasi tur aerolínea ta bulando atrobe manera nan tabata bula na yüni 2019 tambe. Debí na e restrikshonnan di biahe ku ta na vigor na hopi pais, e parti di bishitante ku nashonalidat hulandes a krese fuertemente, for di un 57 porshento na 2019 pa 75 porshento na 2021. E parti di bishitante ku nashonalidat merikano a baha hopi, di 25 porshento na 2019 pa 9 porshento na 2021.
Saba
Kompará ku 2020 turismo na Saba a krese den e lunanan di aprel, mei i yüni. E kantidat di bishitante ainda ta mas abou ku promé ku e pandemia di corona. Na yüni 2021 Saba a atraé 300 bishitante: 43 porshento di e kantidat di bishitante na yüni 2019 (700 bishitante). Den e promé tres lunanan di 2021, pa luna a bini 100 bishitante. Esaki ta debí ku na Saba tabatin restrikshonnan severo na vigor di buelo pa e isla, asina ku tabatin ménos buelo pa Saba ku promé di e pandemia di corona. Riba dia promé di mei Saba a kuminsá ku reapertura di e isla, por mira esaki bèk den e kantidat di bishitante.
Sint Eustatius
Sint Eustatius ta laga e medidanan ku ta limitá turismo dependé di e grado di bakunashon di e poblashon. Na yüni 2021, 300 bishitante a bini, kaminda na yüni 2019 ainda 900 bishitante a bini Sint Eustatius. E parti di bishitante ku nashonalidat hulandes na 2021 tabata 70 porshento, mientras ku na 2019 esaki tabata mas o ménos 50 porshento. Por splika esaki komo ku den e di dos fase di reapertura di Sint Eustatius, a pèrmití habitante bakuná di Saba, Sint Maarten, Aruba, Kòrsou i Boneiru na e isla sin kuarentena.
Fuentenan
StatLine – Turismo ku a drenta ku avion
http://opendata.cbs.nl/statline/#/CBS/nl/dataset/83104NED
StatLine – Turismo ku a drenta ku avion, nashonalidat
http://opendata.cbs.nl/statline/#/CBS/nl/dataset/83191NED
Pasahero krusero na Boneiru
https://www.cbs.nl/nl-nl/maatwerk/2021/07/cruisepassagiers-bonaire-2012-2020-
Lenknan relevante
World Tourism Barometer UNWTO
https://www.e-unwto.org/toc/wtobarometereng/18/1
Splikashon
*Bishitante
Bishitante por ta tantu hende ku ta bini pa un dia, komo hende ku ta pasa por lo ménos un anochi pa rekreashon, pa trabou òf pa otro motibu.
Bishitante for di e islanan di Boneiru, Saba i Sint Eustatius ta konta komo bishitante nashonal i no ta inkluíden sifra di turismo drentando.
Sifranan tokante turismo na Hulanda Karibense ta basá riba registronan eksistente. Sifranan ta na sentena.
Lesa tambe:
- Gobièrnu ta bai investigá kalidat di gasolin i disel na Kòrsou
- KLM Royal Dutch Airlines ta alargá su donashon di título na Máratòn di Kòrsou ku tres aña
- Hòmber ta fayesé despues di desgrasia ku propio outo
- Sindikato di Enseñansa Doen: hopi dosente agotá na Kòrsou
- Kòrsou ke yuda Sürnam ku eksplotashon di petroli i gas den futuro


text:
Dutch Kingdom
Home Dutch Kingdom
CTB a organisá e promé edishon di ‘Curaçao Explosion in Aruba’
WILLEMSTAD- Resientemente un delegashon di Ofisina di Turismo di Kòrsou (CTB) i partnernan den e industria turístiko a bishitá Aruba pa presentá nan...
Presidente di Cft Raymond Gradus: “Stap concreto pa mehoramento di maneho financiero y stabilidad...
Kralendijk – Durante su bishita di dia 30 di januari na Boneiro Colegio di supervision financiero di Boneiro, Sint Eustatius y Saba (Cft) a...
Kustwacht ta confisca cuater boto cu tabata tin abordo armanan pisa, municion y handgranaat
Willemstad, Corsou: Kustwacht di Caribisch Gebied (KWCARIB) den cooperacion cu Douane di Korsou a intercepta diamars 12 di december 4 boto den cual un...
Registracion di sexo lo bay wordo limita, asina gobierno nobo Hulandes a declara
Den Haag - E gobierno nobo forma pa cuatro partido a bay di acuerdo pa no bay puntra innecesariamente si ta trata di un...
Pa Sem, e heroe di Bijlmer a haya un brug na su nomber, como...
Bijlmermeer: Diaranson, exactamente 25 aña despues di e tragedia di Bijlmer, e brug di Pa Sem a keda oficialmente inaugura. E brug ta situa...
Conmemorando e tragedia di 25 aña pasa na Bijlmermeer, Amsterdam Zuid Oost
Bijlmermeer, Amsterdam Zuid Oost: Diadomingo dia 4 di october aña 1992, pa 6'or y 36 di atardi un tragedia a tuma lugar, cu a...


text:
Diamars anochi Aruba a registra un accidente pisa cu consecuencia esaki a bira uno fatal debi na yegada di Polis a topa brommer y un auto cu a bolter. Na e sitio e paramediconan a purba reanima e hoben di 19 aña pa basta rato y mane a logra haya pulso a transporte pa hospital den un situacion critico. Na yegada na hospital e situacion a bira dificil unda a stop di haya pulso y a fayece, ai ta unda dokter a constata morto di e hoben di 19 aña cu tabata core e brommer.
Pa 8:22 dr Daryanani ta constata morto di , chauffeur di brommer , Angel Gabriel Senra Chara naci na Aruba 14 december 2002. ( 19 aña). Condolencia na e famia den e momentonan dificil aki.


text:
Hendrikus Van Gaalen, director medico di Respaldo y psikiatra a cuminsa splica cu tin diferente forma di dementia, Alzheimer ta un di nan pero tambe tin front dementia, dementia ocaciona pa parkinson, trauma, droga y tambe remedi.
E ta remarca cu tin diferente dementia pero Alzheimer ta e tipo mas importante di dementia mirando cu esaki tin 70% cu ta bin mas di tur e dementia. E ta refleha en edad di 65 aña di edad ta haya 8% chens, riba 80 aña di edad ta bira 25% y cu 90 aña di edad e chens ta bira 40%. Entre mas edad mas chens pa hay’e pero e ta un forma, no e unico.
Si un persona tin Alzheimer e por biba 8 aña of mas largo pero esey ta depende e gravedad di e malesa. Sinembargo otro tipo di dementia tambe por ta bastante peligroso. Na Aruba cu Alzheimer por bisa cu tin un 5.000 persona, pero no menos cu 1.200 hende cu Alzheimer cu ta 70% di tur dementia. Respaldo ta kere cu tin un 1.200 pashent cu dementia. E por ta cu mas pasobra tin un factor cu ta laga dementia crece mas lihe maneram sucu, presion halto, huma, hypertencia. Persona cu no ta come bon of cu tin deficencia na vitamina.
Segun Van Gaalen tin factor cu por crea dementia mas lihe cu otro. Den caso cu hende no ta drumi bon pa aña largo tambe por hay’e mas lihe. Tin storia cu na Aruba tin persona menso cu 65 cu tine. E ta bisa cu tambe por cay riba e mesun factor.
Persona cu 50 aña di edad por haya dementia. E por ta un trauma den trafico. Un desgracia grandi cu ta bira un shock pa celebro, un persona cu tin 30 aña tambe por, den caso cu e ta usa droga of remedi tambe por crea dementia mas lihe. Sinembargo e ta bisa cu ta un grupo chikito. Pa pashent cu tin Alzheimer ta purba di traha cu lithium cu ‘por traha tiki’ pero remedi no ta apto pa e malesa.
El a asisti na un conferencia di dementia, caminda a bisa cu a purba cu tur remedi pero no ta yuda mas. Por purba di evita dementia pa biba untiki saludabel y pa wak sucu, presion pasobra remedi no ta yuda.
E remedi Lithium unda cu hende ta us’e cu transtorno bipoplar. Remedi cu por yuda pa trata un persona cu dementia den otro forma ta pa comportacion, si un hende ta rabia lihe, move hopi, halucinacion y ta dificil pa cuida ta haya otro ayudo. Un dokter cu enfermero ta trata cu dementia pero ta tuma mucho tempo.
E ta tuma 1, 2 of 3 siman pa por duna un diagnostica pero ta complica pa traha hunto cu neurogolo pa wak con por trata e persona su comportacion. Tin mas caso di dementia y ta keda na salubridad publico en combinacion cu famia, medico pa wak kico por haci.
E ta wak esnan (mantelzorg) cu ta cuida e familiar cu dementia cu ta dura mas di 20 ora pa siman apart di nan bida normal. “Nos ta e mantelzorg pa hende grandi ta tuma tempo pa cuida nan mayornan. E cuido cu hende cu dementia ta dividi pa dokter, enfermero y hende den famia cu ta biba na cas.”
Plan di respaldo ta pa sigui duna e informacion parti preventivo. Pa evita pa hende haya dementia prome cu nan mester. Van Gaalen ta bisa cu pueblo mester compronde pa haci movecion, keda activo den mente, no huma, wak presion y kico persona ta come, bebe likido, drumo bon cu ta importante, no usa droga. Tambe ta importante pa sa cu mayornan cu tin alzheimer, tin chens cu nan yiu ta hay’e na grandi.


text:
Internacional: E caya comercial na Istanbul ta un luga hopi popular pa e hende local y turismo. E tin hopi restaurant y tiendanan atractivo.
Esaki a sosode alrededor di 4or di atardi unda cu diadomingo manera semper dia di compras, potretnan y hopi hende ariba mercado diripiente a cambia y bira un pesadiya na ora cu un explosion a tuma luga causando hopi herido y 6 morto.
Algun seconde despues di e explosion aki e caya tabata bashi y a pidi prome auxilio di ambulancenan pa yega mas lihe posibel
3’or di madruga pa manece dialuna mainta AFP a publica e responsabel di e atentado cu a wordo deteni.


text:
Durante IPKO, lo trata e reino ideal pa den futuro.
Ounke tin otro zonido na tur dos banda di osean atlántiko, Reino Ulandes lo bai sigur 20 aña mas. A lo ménos esaki ta loke e kuater kabesante di e delegashonnan ta sali fo’i dje ora nan topa den e siguiente IPKO (Interparlementair Koninkrijksoverleg) e siman aki.
E asina yamá Presidio (presídium) a pone riba agenda e punto : “E Reino Ideal na 2040” (Het ideale Koninkrijk in 2040). Ta e intenshon pa parlamentarionan di Kòrsou, Aruba, Sint Maarten i Ulanda deliberá promé den gruponan chikí riba e punto akí, pa despues trese e solushonnan den e pleno di parlamentonan.
Ta interesante pa wak na final kon ta bai atendé ku algún problema.
Den sierto gremionan na Kòrsou, Boneiru i Sint Maarten i Sint Eustatius kada bia di nobo, ta reina e deseo pa independensia, mientras na Ulanda tantu PVV, VVD komo SP ke terminá e relashon den Reino.
Anteriormente durante e aña akí, e vise-presidente di Raad van State, Piet Hein Donner a spièrta, ku si sigui chambuká asina’ki lo por nifiká final di Reino Ulandes.
E parlamentarionan di e parti karibense ya a yega Den Haag, kaminda primeramente lo trata e pre konsulta tripartit. E IPKO mes ta kuminsá djarason 14 di yüni.
Promé ku e IPKO tuma lugá tin e tradishonal deklarashon kòrtiku di e hefenan di e delegashon den e sala di reunion monumental di ‘Eerste Kamer’. Presidente pa e reunion akí, ta miembro di Eerste Kamer, Ruard Ganzevoort.
Durante e konsulta interparlamentario lo trata temanan manera : kambio di klima, hubentut, enseñansa, oportunidat ekonómiko den Reino, kuido di salubridat, diskriminashon i integridat di gobernashon. Huntu ku e temanan akí lo papia tambe riba e intrankilidat na Venezuela.


text:
Promotor
Un promotor ta un profesor di un universidat ku ta guia i yuda un promovendus ku su tésis. E promotor tin komo tarea pa kontrolá i garantisá e kalidat di e investigashon sientífiko i e nivel di e tésis pa e promoshon. Si e tésis wòrdu aprobá dor e promotor mes konserní, e no mag di yuda e promovendus mas na momentu ku esaki tin ku defendé su tésis dilanti otro profesornan i ekspertonan. Mayoria bia e promovendus tin ku paga un promotor pa para komo garantia p’e durante su investigashon sientífiko i su tésis.


text:
Ceremonia Despedida Barranquilla 2018
28 atleta lo participa na e gran evento aki
Diahuebs anochi den e Frank Conway room di Casa del Mar, Comite Olimpico Arubano (COA) a tene un anochi ameno y masha special, unda a celebra e Ceremonia di Despedida di e delegacion cu lo sali otro siman pa e Weganan Centro Americano y Del Caribe Barranquilla 2018. Aruba lo participa cu 28 atleta, den 10 diferente deporte cu ta consisti di 11 disciplina.
Presidente di COA, Sr. Roy Mezas y Secretaria General di COA, Sra. Nicole Hoevertsz a hiba palabra pa tur esnan presente. Despues Hefe di Mision, Juelle Thode a duna informacion general di e biahe di e delegacion y reglanan cu lo mester tene cuenta cun’e na Colombia durante e Weganan.
Por ultimo e atleta di natacion, Mikel Schreuders a keda nombra como abanderado, cual ta e persona cu lo carga e bandera di nos pais durante e ceremonia di apertura di e Weganan Centro Americano y Del Caribe Barranquilla, Colombia. Presidente di COA, Sr. Roy Mezas a pasa e bandera na e hefe di mision, Juelle Thode, cu por ultimo a pasa esaki na e atleta Mikel Schreuders.
COA ta desea cada un di e integrantenan di e delegacion pa Weganan Centro Americano y del Caribe Barranquilla 2018 tur clase di exito y lo sigui nan pasonan di cerca, manteniendo e pueblo di Aruba na haltura na tur momento.


text:
Atvertensia na doñonan di negoshi.
KOMUNIKADO DI PRENSA 112 /2022
2 mart 2022
Atvertensia na doñonan di negoshi.
KUERPO POLISIAL KÒRSOU SIRBI I PROTEHÁ
Polis ke rekordá ku tin dos material di reskate hidrouliko ku ta den sirkulashon, prosedente
di ladronisia di kuerpo di bombero.
Tin indikashon ku e materialnan aki ya a keda usá durante di algun kiebro den negoshinan,
kaminda prinsipalmente kahanan fuerte a keda forsá.
Pa medio di e komunikado aki, polis ke atvertí propietarionan di negoshi, pa no laga hopi
sèn kèsh den nan kahanan fuerte den negoshi.
Alabes ke pidi komunidat pa sigui yuda Kuerpo Polisial pa pone man mas pronto posibel
riba e mashinnan aki.
Algun siman patras, nos a publiká e tipo di mashin aki riba nos facebook, di manera ku un i
tur por tuma nota di loke ku polis ta buskando pa konfiská.
Si kualke siudadano tin informashon tokante di e robonan di e mashinnan aki ku a tuma
lugá dia 5 di yüni 2014 na e pòst di brantwer na Mundu Nobo i 6 di febrüari 2022 for di e
pòst di brantwer na Barber, tuma kontakto ku polis na 917 of e liña anónimo 108.
Di e manera aki bo tambe ta kontribuí na e investigashon i solushon di e kaso.


text: WILLEMSTAD- 18 di mei 2016 – Resientemente CTB su kantor na Nort Amérika a risibí un grupo di studiante di Maris Stella SBO. E grupo konsistiendo di 28 studiante di Turismo tabata riba un biahe edukativo di 1 siman na Miami. Meta di nan biahe tabata pa profundisá riba e aspekto di turismo sostenibel i ‘Eco Tourism’. E studiantenan a topa tambe ku funshonarionan di CTB na Miami kaminda nan a haña un splikashon di e trabou ku CTB ta hasi pa loke ta trata promoshon pa Kòrsou den e merkado di Nort Amérika. E studiantenan a haña tambe splikashon di e mayorista Expedia riba e trabou di promoshon ku nan ta ehersé pa Kòrsou. CTB ta deseá e studiantenan hopi éksito ku nan estudio i ta spera ku e biahe tabata unu edukativo.


text:
Biba trankil, cu tur bo pertenencianan bon sigura cu BSure
Washmachine a daña? Kisas un freezer, of otro di bo pertenencianan cu bo a traha asina duro p’e?
Nos sa con esaki por sinti, e no ta niun tiki leuk. Y p’esey no tin miho muestra di confiansa cu e trankilidad cu un amigo por brinda bo, ora mal tempo pone den riesgo e comodidad y contenido di bo propio hogar. Nos tur ta traha duro pa yega na e cosnan cu nos ta disfruta den bida, y p’esey ta un bon idea pa duna bon proteccion na e pertenencianan den bo hogar, y asina duna bo mes tambe e trankilidad cu bo merece.
BSure su Contents Insurance ta ofrece bo e miho cobertura na e prijs di mas abao posibel. Abo ta dicidi e suma cu bo kier sigura, y nos lo ofrece bo un premie cu lo ta facil pa cumpli cu ne, a base di e pagonan mensual economico. Ademas, nos ta inclui un seguro di responsabilidad personal te cu 1 miyon florin completamente gratis. No pens’e dos biaha, evita di stress bo mes y tuma contacto cu nos pa bo cuminsa biba un bida hopi mas trankil.
Manda nos un mensahe via nos facebook messenger y un representante lo atende bo rapidamente. Tambe por bishita nos website pa mas informacion.


text:
Despues di a hunga futbol profesional durante 7 aña pa Sparta Rotterdam, como tambe diferente team den division di semi-prof, Eric Abdul a regresa Aruba na 2014. Aruba tambe a brind’e oportunidad di sigui cu locual ta su pasion y actualmente e ta portero pa e team S.V. Dakota, portero di seleccion di Aruba y coach di Aruba Soccer Academy.
Banda di futbol, Eric ta purba di biba un bida balansa, dunando tempo y atencion na su carera den hospitalidad, su famia, su pareha y specialmente su yiu homber, Jordan. Eric a cuminsa su carera na november 2014 den e industria hotelero, sin mucho experiencia, pero cu e meta pa traha pa un cadena hotelero di prestigio. El a cuminsa como un ‘beach attendant’ na The Ritz-Carlton Aruba, cual ta encera asisti e huespednan durante cu nan ta disfruta di lama y e hotel su areanan di recreacion. Eherciendo e trabou aki, su mision tabata pa cada huesped su estadia ta uno extraordinario y cu nan ta keda cu e deseo pa regresa.
Como un futbolista FOCUS a puntra Eric cua ta su team preferi pa e World Cup 2018 y su contesta tabata Belgica. Dicon? “Door di cu Belgica a hunga tremendo pa e weganan di calificacion pa World Cup y ya cu Hulanda no a den e mundial aki, mi team preferi ta Belgica pa e World Cup 2018”. Por lesa e entrevista di Eric Abdul den revista FOCUS di juli y locual cu a atrae pa join e team di e extraordinario The Ritz-Carlton Spa, Aruba.


text:
Farandula
DXBT ta lansa nan promé EP titulá ‘Sraella’
Farandula
International Beautiful You Fashion dia 3 di yüli próksimamente na Kòrsou
Willemstad – Próksimamente International Beautiful You Tour di Dewayne Williams (Mr Debonair) lo ta di bishita na Kòrsou tambe. ‘Beautiful You Fashion’ ta un organisashon ku ta hasiendo un gira mundial di kual nan lo bishita mas di 150 siudat òf pais i duna nan konosementu riba e tereno di beyesa, modelahe, diseño etc. Vários parti di Estádos Unídos, Afrika, Europa, Asia, Sur Amérika i den Karibe ta inkluí den nan gira i Kòrsou no ta un eksepshon. Dia 3 di Yuli próksimo International Beautiful You Fashion lo tin su show aki na Kòrsou.
E organisashon ta duna oportunidat na tur persona ku un dia kier biba e momentu di ta den un fashion shou òf ku ke biba e soño di ta riba tarima. Bo por ta profeshonal òf no profeshonal. Pa esnan ku no tin eksperensia den e mundu di modelahe, nan mester hasi un quick training serka Sherry di Mature Model Manegement ku tin un tim ku lo prepará nan. Despues di inskribí manual ta pasa pa hasi esaki digitalmente.
E show mes ta tuma lugá djadumingu 3 di yüli i ta duna oportunidat na tur sekso i di tur edat. Tambe personanan kòrtiku, haltu, diki, yen, curvy, plus size, flaku, tur ta bon bini. Tin oportunidat pa 100 persona i a keda algun lugá ainda. Training nan a kuminsá kaba serka Mature Model Management i por yama na numbernan di telefòn 676-4797, 526-0893 òf 514-4738 pa mas informashon of iskribi riba djadumingu entre 10’or di mainta pa 7’or di anochi na RooseveltCenter ariba mas 25 florin.
Modelonan di Mature Model Management ku forma parti di e show di moda dia 3 di Yuli lo por bai modelá pa e organisashon tambe den ‘Fashion Week’ na New York, bou di ouspisio di Plitzs Fashion Marketing, pa modelá den luna di sèptèmber.
Kasnan di moda ku ke forma parti di e show aki por òf diseñadónan ku ta deseá ekshibí nan trahenan, tambe esnan (Beginners) ku kier mustra nan kolekshon. Ya tin un diseñadó di Barbados ku ta bai bini ku su kolekshon di Urban, tambe di Kòrsou lo tei Eugenie Florentina, Kasnan di moda ‘Caprichos de Mujer’, ‘Kids Paradise’, ‘Asha African Assortment’, Shoe’ Niverse, te ku aworakí. Interesadonan ku tambe kier forma parti di e show aki por tuma kontakto ku Mature Model Management pa forma parti òf mas informashon.
Farandula
Un anochi di magia ku JOEL EL MAGO na Kòrsou
‘Curaçao Magic Show’ kargá ku entretenimentu dia 4 di yüni próksimo
WILLEMSTAD – Djasabra 4 di yüni 2022 Brakkepput Mei Mei ta esenario pa Kòrsou risibí e popular mago JOEL EL MAGO pa un solo presentashon durante ‘Curaçao Magic Show’. Joel El Mago ta un di e magonan mas popular aktualmente despues di su partisipashon eksitoso na ‘Spain’s Got Talent’. Komo ganador di ‘Got Talent Magic’, Joel El Mago a yega na fama internashonal pa su trikinan di magia ku ta sorprendé tur públiko. Tur kos lo ta kla pa 7 ‘or di anochi e evento ranka sali pa entretené e públiko amante di espektakulo aki na Kòrsou. Ku presentashon speshal di Chòkòi i Explosion Dancers.
Joel El Mago kende su nòmber ta Joel Armando Hernández ta un mago outéntiko di 38 aña di edat. E ta originalmente di Cuba pero aktualmente e ta biba na Spaña. Na 2017 e a konkistá e públiko di Spaña ku su presentashon di magia sumamente gustá durante e show popular ‘Spain’s Got Talent’. Joel El Mago ta konosí pa su espektákulo úniko di magia basá riba su talento, ilushon i humor. Alabes e ta un persona ku karisma i ta interaktuá ku e públiko na un manera ku e públiko ta bira parti di e show.
Pues ta un show pa hinter famia. Muchanan te ku 13 aña ta paga NAF 20 florin. Karchi pa adulto ta kosta NAF 55 florin. Pa esnan ku ta deseá di sinta mas serka pa purba deskubrí e sekretonan di Joel El Mago tin karchi VIP Single disponibel pa NAF 85 florin. Mesa VIP di 6 persona ta kosta NAF 750 florin. Pa VIP ticket i mas informashon, por tuma kontakto via numbernan 512-7272, 561-3131 òf 512- 5700.
Karchinan ta optenibel entrante djaweps 12 di mei 2022 na Mensing’s Caminada, Bam Bam Tech Sports Zone, Beep Beep, Pompstation Sta. Maria i tambe ònlain via Tickets Caribbean. Magical Events huntu ku su partnernan Aquarian Pet Store, Magic Shawarma, Alves Supermarket, Vanddis, Vigilante i Daboussi Motors ta invitá pueblo di Kòrsou kompletu bin disfrutá di Joel El Mago dia 4 di yüni 2022 na Brakkeput Mei Mei.
Farandula
Marcha di Seú 2022, djadumingu 3 di Yüli 2022
WILLEMSTAD – Minister di Enseñansa, Siensia, Kultura i Deporte (ESKD), Sr. Sithree van Heydoorn, ta partisipá na pueblo di Kòrsou ku a proponé na Fundashon Kultural Seú Kòrsou (FKSK), pa marcha di seú tuma lugá riba djadumingu, 3 di yüli 2022. Esaki, despues di a hiba deliberashon ku diferente departamento di gobièrnu ku ta envolví ku trabounan pa ku marcha di seú.
Minister a pidi FKSK pa someté e kambio di fecha aki na aprobashon serka su miembronan. Den un reunion riba djárason, 6 di aprel último, gruponan a bai di akuerdo pa organisá un marcha den kuadro di Dia di Bandera. E marcha ta tuma lugá den e fin di siman di Dia di Bandera i ta kulminashon di un seri di aktividat den e fin siman di 1 pa 3 di yüli 2022.
E aktividatnan akí ta kuminsá for di djabièrnè promé di yüli (pronto ta anunsiá e aktividat aki), siguí pa Dia di Bandera ku ta riba djasabra 2 yüli i kulminá djadumingu 3 di yüli 2022 ku e Marcha di Seú. E marcha tin komo lema “Seú ta bai Kaya” i e ruta ta di Tesoro Building, Franklin D. Rooseveltweg, pa Aqualectra na Otrobanda.
Daily Nobo
Dependensia di gobiernu ta haña ku Selikor no a kumpli ku eksigensia
4 AÑA KASTIGU DI PRIZON PA MICHAEL FANEYT
Abatuar di Barber a habri atrobe
Gengnan kriminal na Mexico a konfrontá otro lagando un saldo di 8 morto i 12 herido
Rhuggenaath a tuma despedida di politika riba Facebok/Instagram
Empleada haltu di casino ‘online’ a pèrdè demanda pa haña bónus
Biahenan pa eksterior sin resultado pa Kòrsou ta kontinuá!
Emmanuel Macron lo biaha pa Merka pa reuní ku Joe Biden
Kon lo parti e 200 mion Euro di Reparashon?
Señora divorsiá a bai reklamá pero….. Ya Inspektor a laga paga restitushon na èks esposo
Trending
-
Lokal6 days ago
Empleada haltu di casino ‘online’ a pèrdè demanda pa haña bónus
-
Lokal5 days ago
Biahenan pa eksterior sin resultado pa Kòrsou ta kontinuá!
-
International6 days ago
Emmanuel Macron lo biaha pa Merka pa reuní ku Joe Biden
-
Lokal4 days ago
Kon lo parti e 200 mion Euro di Reparashon?
-
Lokal5 days ago
Señora divorsiá a bai reklamá pero….. Ya Inspektor a laga paga restitushon na èks esposo
-
Lokal5 days ago
Kòrsou tin un debe Nashonal di 4325 mion florin i subiendo
-
Lokal6 days ago
Plaka den ‘Pòchi’ pa paga pa nos importashonnan ta birando ménos
-
Lokal6 days ago
Frakshon di PAR ta puntra kiko florin Karibense ta nifiká pa Kòrsou


text:
Un dia yena di biento aki na Paracas
Awe diaranson e deporte di Vela a continua caminda nos tres atleta nan a mira accion. Den e disciplina di Laser Standard cu Tijn van der Gulik ta participa den dje no a logra un resultado na su gusto. Den ningun di e tres careda nan a logra un posicion satisfactorio pa su persona cual tabata 20 den e prome careda, 18 den di dos careda y na di 17 lugar den di dos careda. Mañan diahuebs ainda su categoria tin dos careda y ta posiciona na 16 lugar overall.
Pa Philipine van Aanholt den Laser Radial tabata un dia cu ta yud’e den e posicion overall. Den su prome careda ta logra posiciona su mes na di 6 lugar, di dos ta termina na di 9 lugar y ultimo careda na di 10 lugar. T’e na e momento aki ta posiciona su mes na di 9 lugar overall. Mester bisa si e atleta a entrega un protest y mas laat esaki lo wordo atendi y lo por baha cu un posicion overall si gana e protest. Mañan Philipine tin dos careda mas.
Den RS-X cu e atleta Mack van den Eerenbeemt ta participa a logra un tremendo resultado awe. Despues di varios dia sin por conta cu biento na su fabor, awe ta haya esaki y ta bataya entre e tresnan dilanti. Den su prome careda ta logra caba na di 2 lugar tras di Brazil. Den di dos careda ta caba na di 2 lugar y e biaha aki tras di Argentina cu ta un atleta cu a participa na Weganan Olimpico Rio 2016. Den su di tres careda ta caba di 3 lugar, tras di Argentina como prome lugar y Merca na di dos lugar, cual ta un atleta olimpico tambe. Overall Mack ta sigui na di 5 lugar y tin un careda so mañan.


text:
Aruba tin un Prome Minister cu tin un hobby hopi curioso pero tambe hopi peligroso ya cu ora un prome mandatario di un pais tin como hobby gaña su pueblo, esaki ta bira algo hopi serio y hopi peligroso.
“Aruba tin un Prome Minister den persona di lider di MEP, Evelyn Wever Croes, no no sa mas con pa troce e berdad cu e tin cu bisa pueblo pero e ta realmente determina pa kera cu e por gaña pueblo cuanto cu e kier y ki ora cu e kier.
Dialuna ultimo 18 di mei, un biaha mas pueblo a wordo engaña formalmente ora cu e Evelyn ta bin dilanti y cu cara serio, ta mustra tur hende cu palabracion cu el a haci como Prome Minister cu Hulanda, ta algo cu no por kibra.
Pues den forma bon cla e Prome Minister aki ta bisa pueblo cu tur loke ela firma cu Hulanda, no por cambia esakinan bou di ningun circunstancia.
Pero ta mesun Prome Minister aki, e mesun Evelyn Wever Croes aki dia 23 di maart di e aña aki, a dicidi di duna un declaracion na pueblo, cu su gobierno ta preparando un team pa bay renegocia cu Hulanda e puntonan cual el a acorda pa wordo ehecuta.
Cu otro palabra el a bisa pueblo cu no tin awa pa laba, cu tin medidanan cu el bay di acuerdo cu Hulanda, cu e no por cambia mas pa nada di munto y Evelyn tabata sa esey tambe dia 23 di maart ora cu el a anuncia cu su gobierno ta trahando un team pa bay negocia cu Hulanda.
Awor sin cu el a cab di traha e team negociado, ata e ta papia cu no por kibra palabracionnan cu el a haci caminda mas medida ta na caminda.
Aki mester mustra cu Evelyn no ta sincero cu pueblo y ni cu su propio fraccion den parlamento, ya cu te awe ningun hende sa ainda kico realmente tur e acuerdo aki ta encer y cuanto medida mas pueblo tin cu spera pa bin na vigor.
Pa anuncia algun di nan, tin e flexibilacion di e mercado laboral caminda algun hende tin cu bay cas y esaki lo drenta na vigor dia prome di februari di 2022, un medida cu mester a drenta na vigor na luna di maart ultimo pero Evelyn a manda su gobierno cas pa evita un disaster politico pa su persona y partido.
Ya caba Minister Xiomara Maduro a sigura pueblo cu na 2023 lo wordo introduci e impuesto conoci como BTW caminda cu ta un impuesto di 18% ora c’un ciudadano cumpra algo y e tin cu paga na caha.
Un medida tambe cu lo drenta na vigor dia prome di oktober 2021 lot a otro sorpresa pa trahadonan di gobierno, caminda nan lo bay perde ainda mas riba nan beneficionan secundario, cu e posibilidad cu nan lo por perde practicamente tur e beneficionan aki, ya cu ainda ningun hende ni parlamento, sa kico Evelyn a firm ana Hulanda.
Riba dje pa dia 15 di februari 2022, gobierno segun loke Evelyn a firma cu Hulanda, lo tin cu bay over na retiro di un grupo grandi di ambtenaar, pa asina reduci costo di personal segun acorda pa e lider di MEP.
Pero asina mes Prome Minister ta trata di hunga su rol di bon hende mientras cu ta su persona na maart a bisa cu e lo manda un ekipo pa Hulanda pa renegocia e acuerdo pa e siman aki e bin atrobe y bsia cu esaki no ta posibel,” Marlon Sneek lider di fraccion di AVP a declara.


text:
Den wellness bo ta bai siña kon pa bo mantené bo kurpa, bo bida, i di esnan rònt di bo, inkluso e bida di bo yu(nan) den un forma optimal. Bon mirá bo salú ta e kos mas importante den bo bida pasobra sin salú bo no por hasi lokual bo ke logra.
Wellness ta siña bo:
- kon pa Biba Salú, Kome Salú, Move Salú i Pensa Salú
- kon manehá bo emoshonnan
- e kousa di malesa(nan)
- konosé bo yerbanan i otro método ku ta ankrá den bo kultura i tradishonnan
- kon ta anda ku naturalesa i medioambiente
- respetá i apresiá tur otro kreashon
Wellness ta pa tur hende di tur edat, tur rasa, tur kultura, tur religion i tur sekso.
https://www.youtube.com/watch?v=DuP3ugzDhak
3,004 Bia mirá, 3 Bia mirá awe


text:
Meta
FAVI ta yuda y guia personanan cu ta ciego y cu limitacion di bista cu e meta pa contribui na nan alegria di bida. Si nan ta desea y si ta posibel, contribui na nan desaroyo personal y na integracion. Alegria di bida kiermen; saca e persona for di su isolacion pa e por biba un bida mas alegre; pa nan tin contacto social; pa bida ta bale la pena.
Costo
Yudansa, guia y participacion na e actividadnan di FAVI ta gratis, danki na subsidio di Gobierno pa cu e salarionan di e trahadornan profesional di FAVI, donacionan di personanan individual den nos communidad, comercio, clubnan di servicio y otro instancianan.
Historia
Na aña 1974 un grupo hopi entusiasma bao guia di Hulanda a wordo stimula pa lanta “Stichting Blindzorg Aruba”. Na 1975 a cambia e nomber pa Fundacion Arubano di esnan Visualmente Incapacita, abrevia FAVI y asina tambe facilmente reconoci den e communidad. E nomber FAVI awendia inmediatamente ta wordo liga cu personanan cu limitacion di bista.
Registracion
Tur persona cu un limitacion di bista por registra na FAVI. Esaki por sosode personalmente of dor di p.e. un dokter di bista, famia of otro instancia. Despues di e parti di registro un trahado di FAVI lo haci un bishita na cas, ta haci un intake y hunto cu e persona ta evalua kiko e necesidadnan ta y den ki forma FAVI por brinda servicio.
Si bo persona tin mas pregunta, tuma contacto cu e centro di FAVI na telefon: 5825222 of 5825051
Brochures
Ken ta Online
Tin 41 bishitante y niun meimbro online


text:
WILLEMSTAD- 20 di aprel 2016 – Ofisina di Turismo di Kòrsou (CTB) a inisiá e proseso di diálogo demokrátiko pa e industria di turismo pa asina yega na e strategia di merkadeo pa aña 2017. Pa ehekutá e trayekto aki ta haña asistensia di UNDP Curaçao ku ta bai guia e proseso aplikando e modelo di diálogo demokrátiko.
Pa inisiá e proseso a tene dia 20 di aprel un seshon di introdukshon ku a konta ku presentashon di primeramente sr. Martin Copeland, un spesialista riba tereno di Airlift ku eksperensia riba aspektonan manera entre otro: análisis i planifikashon di ruta, formulashon di plannan stratégiko i merkadeo. Sr. Copeland a pone énfasis riba entre otro e perspektivanan pa Kòrsou pa loke ta trata airlift, e aspirashonnan pa kresementu riba e tereno aki i e diferente faktornan ku ta di influenshá pa loke ta trata airlift. Seguidamente sra. Brenda Benjamin di Departamentu di Strategia i Planifikashon di CTB a duna informashon di e turistanan ku ta bishitá nos pais i e diferente merkadonan. A bai den detaye riba entre otro: e kantidat di turistanan ku a bishitá nos e 5 añanan tras di lomba, e tipo di akomodashon, e montante ku e turista ta gasta, kuantu ta kosta pa trese kada turista for di e diferente merkadonan kaminda ta promoviendo Kòrsou i kuantu ta e montante ku komo pais nos ta generá basá riba e loke e turista ta gasta ora e ta aki.
Sr. Raynel Martis huntu ku sr. Carl Camelia i sr. Elton Villarreal di UNDP Curaçao a duna splikashon di e konsepto di diálogo demokrátiko di UNDP. E konsepto a keda establesé despues ku un grupo di mas òf ménos 20 persona lokal a sigui un programa di training intensivo riba e metodologia diálogo demokrátiko ku a keda desaroyá dor di UNDP. E tim di diálogo demokrátiko di UNDP Curaçao ta instrumental den desaroyo di kapasidat den gobièrnu i komunidat en general pa loke ta trata e metodologia i proseso di diálogo demokrátiko. Mas aleu e tim ta responsabel tambe pa kordinashon di e proseso di diálogo demokrátiko na Kòrsou. E konsepto aki a keda usá entre otro den e diálogo ku komunidat pa loke ta trata e Plan Nashonal di Desaroyo (NDP) kual ta e resultado final mas importante di e proyekto Kòrsou Kapasitá: inkluí hende i inspirá hende!. E input generá for di e diálogonan demokrátiko aki a keda inkorporá den e vershon final di e Plan Nashonal di Desaroyo.
Riba dos fecha ku lo sigui lo tuma lugá e diskushon den grupo ku asistensia di e fasilitadonan di UNDP. E gruponan lo haña 4 diferente pregunta kual lo bai keda diskutí den kada grupo. For di e diskushonnan aki lo sali puntonan di prioridat ku a keda skohe di forma demokrátiko pa tur presente. E informashon aki CTB lo bai usa despues den formulashon di e maneho pa 2017. E mesun seshon di diálogo demokrátiko lo bai tuma lugá riba dos diferente fecha esta 21 i 25 di aprel. Interesadonan ku den nan trabou diario tin relashon direkto ku e industria di turismo por partisipá grátis na e seshon di diálogo demokrátiko. Por registrá ainda pa e seshon di dia 25 di aprel. E seshon ta tuma lugá di 5:30 pm pa 09:00 pm na Hilton Curaçao. Pa registrá bai riba curacao.com/session1


text:
E posicion y posibilidadnan pa Aruba den e panorama mundial nobo, crea pa e guera na Ukraine, tin e atencion total di DIARIO, cu den contacto cu su informantenan den exterior a wordo mustra riba e desaroyonan sumamente importante pa Aruba pa loke ta trata negoshi den gas.
Manera lectornan di DIARIO mes por a aprecia, for di momento cu e proyecto Eagle LNG a wordo presenta na Aruba, DIARIO no a tene su mes solamente ocupa cu entrega di gas pa WEB.
DIARIO a mustra for di inicio di 2021, con adaptacion di por ehempel WEB na gas, ta habri un porta pa sigui adapta e compania na energia limpi manera hydrogen.
Esaki debi na e hecho cu e instalacionnan di WEB pa atende cu gas na lugar di azeta, por wordo uza pa hydrogen tambe manera proyectonan cu ta wordo realisa dor di Gasunie na Hulanda, ta demostra claramente.
E realidad aki ta haci cu e infrastructura, e base cu mester pa por pasa di gas pa hydrogen, ta mas facil.
Pa DIARIO e totalidad di e proyecto di gas tabata importante debi na cambionan comercial mundial, den cual riba nivel internacional ta adapta na e exigencianan di energia mas limpi pa sostene e accionnan contra peliger di cambio di clima.
Den e situacion mundial nobo por mira claramente con salida di petroleo y gas a wordo afecta directamente dor di Crisis di Ukraine, caminda Rusia como productor di petroleo, ta origen di e Guera na Ukraine.
Den e situacion di Guera na Ukraine, por nota cu manera DIARIO a anuncia, comercio internacional ta clave y den esaki sigur e negoshi di petroleo y gas cu tabata tin un schedule pa futuro debi na clima.
Desaroyonan ayera ta mustra cu Putin dirigente di Rusia, cu un moneda cu no bal nada, ta trata di haya sosten nobo pa manda su Roebel halto. E no kier pago pa su entrega di petroleo cu Dollar ni Euro pero cu Roebel, cu no tin balor compara cu e Dollar y Euro.
Prijs di petroleo ta sigui subi y baha manera ola di lama y ta keda halto, mientras na Venezuela awor abiertamente Chevron ta pidi Merca pa deshaci di medida contra Venezuela y Nicolas Maduro tin su bista dirigi riba Guyana loke por resulta den mas conflicto cu e tin.
Mientras paisnan manera Canada tambe kier ofrece nan petroleo, gas ta conoce su momento mas importante y e papel di Eagle LNG den comercio internacional ta mas pronuncia.
Informantenan di DIARIO a confirma e interes di DIARIO pa e resto di pakete di Eagle LNG na Aruba, cu ta los for di WEB.
Importante ta, cu mescos cu otro companianan prestigioso den e negoshi mundial di gas, Eagle LNG ta traha riba un producto cu menos peliger pa clima. E “purificacion” di gas di ingredientenan cu ta afecta clima ta uni na yega na gas cu por uza y sigui uza (renewable gas), mientras companianan di barco cu ta transporta gas, ta pura pa haci nan negoshi.
Aki ta yega pues na e factor mas importante pa economia di Aruba, ademas di e realidad cu prijs di awa ta baha, cu ta e posibilidadnan cu ta wordo crea pa trafico maritimo cu mas y mas ta uza gas como nan combustibel.
Bunker na Aruba pues ta duna contenido nobo na servicionan maritimo na Aruba, caminda tambe lo habri e negoshi pa destribui gas cu e region.
Un aspecto importante ta tambe, cu boznan a lanta pa suspende e momento cu ta stop di inverti y crea mas negoshi pa gas, wordo cambia pa paisnan chikito y bira mas laat cu e fecha cu ta stipula actualmente na cual paisnan grandi lo mester mantene nan mes.
DIARIO ta vigila interes di Aruba den e situacion mundial den un cuadro amplio pa asina e lector Arubano ta bon informa di loke e por spera y yuda Aruba enfrenta e momentonan mundial dicifil cu a presenta na forma inespera.
E careda di companianan grandi pa confirma nan negoshinan di gas na e momento aki, ta sostene e importancia di Eagle na Aruba.


text: Prome Minister Jacobs a indiká ku e bishita di Sekretario di Estado Alexandra van Huffelen e siman aki lo ta unu mas sosial i mas pa e Sekretario di Estado mes. E asuntu di COHO lo no forma parti di Sra. Jacobs su reunion ku e Sekretario di Estado, mirando ku a kambia e fecha pa parlamentonan entregá nan raport riba e lei aki.Pero sí, e tópiko di e rekorte di 12.5% lo ta den nan kombersashon mirando ku Hulanda konsiderá e petishon pa kitele, pero no a indiká si tin kondishonnan ekstra ku St. Maarten mester kumpli ku ne.


text:
Haraña - Un "aráchnido" cu ta traha neishi di "silk" manera un net. English: Spider
Haraña di cas - Un typo di haranja cu ta traha su neishi den skinanan di blafon den cas. English: Pholcidae (Daddy long legs)
Haraña di crus - Un haranja grandi cu ta traha su neishi den cura of mondi. E ta descansa den su neishi cu su bianan sera cu ta ponele mustra manera un crus den forma di un X. English: Silver Argiope
Hemchi - Un tipo di comchi grandi cu ta carga 3 gallon (13,5 Liters) di awa cu ta wordo husa prinsipalmente pa carga of tene awa den dje, pero tambe ta wordo husa pa carga of tene otro objeto. English: Bucket
Herment - Objetonan cu ta wordo husa pa asisti den traha of drecha un otro objeto. English: Tool
Hos -
- Un tubo flexibel, traha pa dirigi/transporta awa, cu ta wordo husa pa muha mata cune. English: Garden hose
- Un pilar di awa riba lama cu a wordo crea door di mal tempo. English: Tornado
Hoya - Un buraco den tera. English: Pothole
Hubada - Un mata cu ta crese sumpinja grandi riba tur su takinan. English: vachellia tortuosa
Isla - Un pida tera cu ta rondona door di lama. English: Island
Kabisha - Ora un persona tin sonjo anto e ta sera su wowo y baha cabes y dibiaha despues e ta lanta bek.